title: Rheta Grimsley Johnson

text: Rheta Grimsley Johnson (s. 10. marraskuuta 1953 Colquitt, Georgia, Yhdysvallat) on yhdysvaltalainen toimittaja, kolumnisti ja tietokirjailija. Hänen kolumnejaan on julkaistu sadoissa lehdissä, ja hän on ollut kommentaareistaan ehdokkaana Pulitzer-palkintoon. Grimsley Johnson on myös kirjoittanut kirjoja, kuten elämäkerran "Tenavat"-sarjakuvan luojasta Charles M. Schulzista.


title: Rheta Grimsley Johnson

text: Rheta Grimsley syntyi vuonna 1953 Colquittissa Georgian osavaltiossa ja kasvoi Montgomeryssä Alabamassa. Hän päätti kahdeksannella luokalla ryhtyvänsä toimittajaksi ja alkoi työskennellä koulunsa sanomalehdessä. Grimsley kävi Auburnin yliopistoa, jossa toimi yliopiston lehden The Auburn Plainsmanin toimittajana. Hän voitti 1974 kansallisen Pacemaker-palkinnon opiskelijatoimittajan työstään.


title: Rheta Grimsley Johnson

text: Grimsley nai opiskeluaikanaan Jimmy Johnsonin, joka loi myöhemmin sarjakuvan "Arlo & Janis". Grimsley Johnson jätti yliopiston ennen valmistumistaan ja muutti miehensä kanssa St. Simonsiin, missä he perustivat viikottain ilmestyneen lehden, joka kuitenkin lakkautettiin kuuden viikon jälkeen. Tämän jälkeen Grimsley Johnson palasi yliopistoon ja valmistui 1977 pääaineenaan journalismi.


title: Rheta Grimsley Johnson

text: Valmistuttuaan Grimsley Johnson työskenteli useissa lehdissä, kuten Auburn Bulletinissa ja The Birmingham Newsissa. Hän aloitti vuonna 1980 memphisiläisessä The Commercial Appeal -lehdessä, missä hän työskenteli vuoteen 1994. Scripps-Howard News Service alkoi 1983 jakaa Grimsley Johnsonin kolumneja ympäri Yhdysvaltoja noin 300 lehteen. Hän julkaisi 1987 The Commercial Appealiin kirjoittamistaan kolumneista kokoelman nimeltä "America’s Faces".


title: Rheta Grimsley Johnson

text: Grimsley Johnson kirjoitti "Tenavien" luojasta Charles M. Schulzista auktorisoidun elämäkerran "Good Grief: The Story of Charles M. Schulz", joka julkaistiin vuonna 1989. Siinä Grimsley Johnson tutkii Schulzin työtä ja elämää ja yhdistää tämän useilla tavoilla "Tenavien" päähenkilöön Jaska Jokuseen.


title: Rheta Grimsley Johnson

text: Grimsley Johnson oli vuonna 1991 ehdolla Pulitzer-palkintoon. Hän siirtyi 1994 The Atlanta Journal-Constitutionin pääkolumnistiksi kuolleen Lewis Grizzardin tilalle. Grimsley Johnsonin omaelämäkerrallinen teos "Poor Man's Provence: Finding Myself in Cajun Louisiana" ilmestyi vuonna 2008. Se käsitteli cajun-kulttuuria, jota hän imi itseensä asuessaan Louisianan Hendersonissa.


title: Rheta Grimsley Johnson

text: Grimsley Johnson on ollut kolmesti naimisissa. Hänen ensimmäinen miehensä oli sarjakuvapiirtäjä Jimmy Johnson. Hänen toinen miehensä oli toimittaja ja journalismin professori Don Grierson, jonka kanssa hän meni naimisiin 1993. Griersonin kanssa hän osti Louisianan Hendersonista asuntoveneen, jossa he viettivät suuren osan vapaa-ajastaan. Grierson kuoli 2009. Grimsley Johnson nai 2010 eläkkeellä olevan Auburnin yliopiston professorin Hines Hallin.


title: Iso-Köhkörö

text: Iso-Köhkörö on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Iso-Köhkörö

text: Järven pinta-ala on 7,1 hehtaaria ja sen pituus on 800 metriä ja leveys 150 metriä. Järveen laskee yksi oja, joka on Pikku-Köhkörön laskuoja. Sen luusua sijaitsee järven länsirannalla, josta saa alkuunsa 300 metriä pitkä laskuoja Siilijärveen, joka laskee Mätikköön.


title: Iso-Köhkörö

text: Järven rantaviiva on 1,9 kilometriä pitkä ja ranta on pääosin moreeni- ja kalliopohjaista metsämaastoa. Rannalle on rakennettu viisi loma-asuntoa.


title: Iso-Köhkörö

text: Vuoden 1855−56 Kalmbergin kartastossa järven nimi kirjoitettiin "Köhkörönjärvi". Vanhassa kartassa Iso- ja Pikku-Köhkörö ovat samaa järveä. Onkin luultavaa, että Köhkörölle on suoritettu järvenlasku, jossa vedenpintaa alennettiin hieman.


title: Pikku-Köhkörö

text: Pikku-Köhkörö on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Pikku-Köhkörö

text: Ovaalin muotoisen järven pinta-ala on 1,6 hehtaaria ja sen halkaisija on 180 metriä. Järveen laskee yksi metsäoja ja sen luusua sijaitsee järven länsirannalla, josta saa alkuunsa 200 metriä pitkä laskuoja Iso-Köhköröön.


title: Pikku-Köhkörö

text: Järven rantaviiva on 0,5 kilometriä pitkä ja ranta on pääosin moreeni- ja kalliopohjaista metsämaastoa. Rannalle on rakennettu kolme loma-asuntoa.


title: Leivonmäen kirkko

text: Leivonmäen kirkko on nykyisin Joutsaan kuuluvassa Leivonmäellä sijaitseva evankelis-luterilainen kirkko. Kirkon on suunnitellut arkkitehti Erkko Virkkunen, ja se vihittiin käyttöön 18. kesäkuuta 1960. Kirkon 12-äänikertaiset urut on valmistanut Kangasalan urkutehdas.


title: Leivonmäen kirkko

text: Uusi kirkko rakennettiin, koska aiempi, vuonna 1873 rakennettu kirkko, paloi tulipalossa vuonna 1958.


title: Leivonmäen kirkko

text: Leivonmäen vanha kirkko oli Theodor Deckerin suunnittelema, tornilla ja leveällä poikkilaivalla varustettu puinen pitkäkirkko, joka edusti ulkonäöltään ajalle ominaista nikkarityyliä. Vapahtajan ristiinnaulitsemista esittänyt alttaritaulu saatiin kirkkoon vuonna 1890, urut vuonna 1900 ja lämmityslaitteet vuonna 1906. Helmikuun 14. päivän vastaisena yönä 1958 syttynyt tulipalo tuhosi parhaillaan korjattavana olleen kirkon perustuksiaan myöten.


title: Natzwiller

text: Natzwiller on kunta ja kylä Alsacen alueen Bas-Rhinin departementissa Ranskan koilliskulmassa. Siellä on arviolta 578 asukasta (vuonna 2013) ja sen pinta-ala on 7,29 neliökilometriä.


title: Natzwiller

text: Natzwillerin vuoristoinen kunta kuuluu yhteisnimeltään Bruchejoen laaksoksi ("La vallée de la Bruche") kutsuttuun alueeseen. Kylä on yksi suosituimmista matkailukohteista alueella, jossa sijaitsee muun muassa 1 099-metrinen Champ du Feu -vuorenhuippu.


title: Natzwiller

text: Natzwillerissä oli toisen maailmansodan aikana ainoa Ranskassa sijainnut saksalaisten keskitysleiri Natzweiler-Struthof, joka on säilytetty muistomerkkinä ja laajennettu karkotettujen vastarintaliikkeen edustajien historiaa esittelevällä museolla (, CERD).


title: Natzwiller

text: Natzwillerin naapurikunnat ovat luoteessa Barembach, koillisessa Grendelbruch, idässä ja etelässä Neuviller-la-roche sekä lounaassa Wildersbach ja Rothau.


title: Muoti-ilmiö

text: Muoti-ilmiö (myös "muotivillitys") tarkoittaa jonkin esineen, asian, harrastuksen, vaatemuodin tai kielellisen ilmauksen leviämistä laajalle ihmisjoukolle niin, että sen suosio vähenee nopeasti uutuudenviehätyksensä myötä, ja tämän jälkeen muoti-ilmiö katoaa käytännössä lopullisesti. Uuden ilmiön omaksuminen voi olla eräänlainen joukkoon kuulumisen merkki. Villitykset voivat esiintyä pienissä tai suurissa piireissä, esimerkiksi koululuokan kesken tai koko maan laajuisesti.


title: Muoti-ilmiö

text: Uusia, pysyviä asioita ja ilmiöitä (ks. Innovaatio) ei tule sekoittaa villityksiin. Tällainen voi olla esimerkiksi sosiaalisen median käyttö tai selfiet.


title: Muoti-ilmiö

text: Myös taloudessa voi esiintyä tuoteita, jotka tuottavat hyvin, mutta joiden markkinoiden odotetaan romahtavan tai huomataan romahtaneen.


title: Muoti-ilmiö

text: Markkinoinnin teoriassa erilaiset trendit jaetaan niiden keston mukaan kolmeen luokkaan: 1) muoti-ilmiöt (), 2) trendit ja 3) megatrendit. Näistä muoti-ilmiö ("fad") on lyhytaikainen ja ennakoimaton ja vailla sosiaalista, taloudellista ja poliittista merkitystä. Trendi on kestävämpi ja ennakoitavampi, ja megatrendillä on laajoja taloudellisia, yhteiskunnallisia sekä poliittisia vaikutuksia, joiden muodostuminen ja vaikutus kestää kauan.


title: Muoti-ilmiö

text: Otollista maaperää muotivillitysten syntyyn ovat olleet oppilaitokset ja niiden opiskelijaporukat, etenkin miespuoliset. Amerikkalaisissa collegeissa 1930-luvulla tuli suosituksi kilpailla siitä, kuka nielaisee elävältä eniten kultakaloja. 1950-luvulla oli muodikasta rynnätä naisopiskelijoiden asuntolaan varastamaan pikkuhousuja (). 1960-luvulla kilpailtiin siitä, montako ihmistä voi ahtautua puhelinkioskiin tai Volkswagen Kuplaan, tai ketkä rikkovat nopeimmin pianon kirveillä ja lekavasaroilla. 1970-luvulla tuli muotiin viuhahtaminen alastomana yleisellä paikalla. Suurin joukkoviuhahdus eli alastonjuoksu, noin 1 500 mies- ja naisopiskelijaa kerralla, tapahtui tiettävästi Georgian yliopistossa 1974.


title: Arvo Ahlroos

text: Arvo Aleksi Ahlroos (s. 25. joulukuuta 1939 Jyväskylä) on suomalainen toimittaja, runoilija ja television dokumenttiohjelmien tekijä.


title: Arvo Ahlroos

text: Ahlroosin vanhemmat olivat kirvesmies Aatto August Ahlroos ja Hulda Katariina Lind. Ahlroos opiskeli Voionmaan opistossa 1956–1957 ja Työväen Akatemiassa 1957–1959. Hän suoritti opintoja myös Yhteiskunnallisessa korkeakoulussa.


title: Arvo Ahlroos

text: Ahlroos työskenteli vapaana toimittajana 1960–1965 ja kirjoitti 1960-luvun alkupuolella kirjallisuusarvosteluja, pakinoita ja kolumneja Keskisuomalaiseen, Jyväskylän Sanomiin ja Jyväskylän Ylioppilaslehteen. Ahlroos oli perustamassa Keski-Suomen kirjailijat r.y:tä ja toimi yhdistyksen ensimmäisenä sihteerinä. Hän toimi sittemmin Yleisradiossa dokumenttitoimittajana ja teki toistasataa dokumenttiohjelmaa televisiolle. Ahlroos oli luomassa Tampereella dokumenttikoulukuntaa Yle TV2:een. , jossa hän työskenteli toimittajana 1965–1975 ja Yleisradion erikoistoimittajana vuodesta 1976 alkaen.


title: Erkki Hiltunen

text: Erkki Eino Hiltunen (27. heinäkuuta 1927 Kotka – 8. marraskuuta 2018) oli suomalainen koripallovalmentaja ja -tuomari. Hän valmensi Kotkan Työväen Palloilijoissa 40 vuoden ajan valmentaen eri ikäluokkien joukkueita yhteensä 16 kertaa Suomen mestaruuteen ja nämä mukaan luettuina 34 kertaa SM-mitaleille.


title: Erkki Hiltunen

text: Miesten ainoan Suomen mestaruutensa Hiltunen voitti vuotta aikaisemmin SM-sarjaan nousseessa KTP:ssä vuonna 1958: kyseessä oli ensimmäinen pääkaupunkiseudun ulkopuolelle mennyt mestaruus. Lisäksi Hiltunen valmensi KTP:n miehet kahdesti SM-hopealle ja kuudesti SM-pronssille: yhdeksän mitalin kokonaismäärällään hän on Kari Liimon jälkeen historian toiseksi menestynein miesten SM-sarjavalmentaja.


title: Erkki Hiltunen

text: Hiltunen on nimetty Suomen koripallon Hall of Fameen, ja KTP on nostanut hänen valmentajapaitansa kattoon.


title: Erkki Hiltunen

text: Korjaamopäällikkönä työskennellyt Hiltunen suoritti Pajulahdessa valmentajakurssin vuonna 1950 ja aloitti Kotkan Työväen Palloilijoiden valmentamisen vuonna 1953. Vuonna 1957 hänen valmentamansa KTP nousi miesten SM-sarjaan, ja heti nousunsa jälkeisellä kaudella 1958 seura voitti ensimmäisen Suomen mestaruutensa, joka oli samalla ensimmäinen Helsingin ulkopuolelle mennyt mestaruus. Hiltunen toimi pääsarjatasolla KTP:n päävalmentajana vuosina 1957–1966, 1970 ja 1974–1977. Hänen alaisuudessaan KTP voitti 179 pääsarjaottelua 284:stä. Yhteensä Hiltunen valmensi KTP:ssä 40 vuoden ajan valmentaen joukkueensa yhteensä 16 Suomen mestaruuteen ja 34 kertaa SM-mitaleille.


title: Erkki Hiltunen

text: Tärkeimpänä mestaruutenaan Hiltunen piti A-poikien vuoden 1955 SM-kultamitalia, joka vaikutti myös seuran miesjoukkueen menestyksennälkään. Hänen 1970-luvulla valmentamansa juniorit, muun muassa Pertti Marttila ja Jarkko Tuomala, vaikuttivat voimakkaasti KTP:n menestysvuosiin 1980- ja 1990-luvuilla. Hiltusen viimeinen SM-mitali oli C-poikien SM-pronssi vuonna 1995.


title: Erkki Hiltunen

text: Hiltunen vaikutti suomalaiseen koripalloon myös laajemmin kuin valmentajana. Hän kirjoitti Tony Bärlundin kanssa KTP:n kaksiosaisen koripallohistoriikin ja oli mukana koripallomuseon perustamisessa Kotkaan. Suomen Koripalloliitossa Hiltunen toimi useissa luottamustehtävissä, muun muassa hallituksessa 1960– ja 1970-luvuilla. Koripallotuomarina hän toimi 73 pääsarjaottelussa ja lisäksi maaotteluissa. Vuonna 1997 Hiltusesta tuli Suomen Koripalloliiton historian kuudes kunniajäsen, ja vuonna 2014 hänet nimettiin Suomen koripallon Hall of Fameen. Vuonna 2012 Hiltunen ja Larry Pounds olivat ensimmäiset henkilöt, joiden paidat nostettiin KTP:n areenan kattoon.


title: Timo Toikka (koripalloilija)

text: Timo Teuvo Ilmari Toikka (3. maaliskuuta 1938 Kotka – 9. helmikuuta 2018 Kotka) oli suomalainen koripalloilija.


title: Timo Toikka (koripalloilija)

text: Toikka pelasi miesten SM-sarjaa Kotkan Työväen Palloilijoissa 13 kautta vuosina 1957–1970. Hän saavutti pelaajaurallaan kaksi Suomen mestaruutta, kaksi SM-hopeaa ja viisi SM-pronssia. Yhteensä Toikka pelasi KTP:ssä 257 runkosarjaottelua 10,6 pisteen keskiarvolla.


title: Timo Toikka (koripalloilija)

text: Koripallon lisäksi Toikka kilpaili nuorena myös muissa urheilulajeissa. Hän muun muassa voitti seiväshypyn nuorten Suomen mestaruuden vuonna 1955 ja jalkapallossa Kymenlaakson nuorten piirinmestaruuden. Toikka toimi KTP:n puheenjohtajana vuosina 1972–1981. Hän toimi KTP:n joukkueenjohtajana mestaruusvuonna 1988.


title: Timo Toikka

text: Timo Toikka –nimisiä henkilöitä ovat:


title: Hanikan luontopolku

text: Hanikan luontopolku sijaitsee Espoossa Soukan kaakkoisosassa. Polku alkaa Soukansalmentien pohjoispäästä ja kiertää Hanikan alueen ympäri. Reitin kokonaispituus on noin 5 kilometriä.


title: Hanikan luontopolku

text: Luontopolku on suosittu ulkoilureitti. Polun varrella on muun muassa kaksi pronssikautista hautaröykkiötä eli hiidenkiuasta Sundsbergetin kallion laelta sekä jääkauden tuoma suuri rapakivinen siirtolohkare. Lisäksi Kaitalahden etelärannalla on Hanikan lintutorni, josta voi tarkkailla lahden ruovikkoalueen linnustoa. Alueella pesii muun muassa nokikanoja ja silkkiuikkuja.


title: Sant’Angelo dei Lombardi

text: Sant'Angelo dei Lombardi on kunta Italiassa Campanian alueella Avellinon maakunnassa.


title: Sant’Angelo dei Lombardi

text: Kunnan alueella on ollut asutusta jo ennen ajanlaskun alkua. Se sijaitsee kahden muinaisen asutuksen, Compsan ja Aeclanumin välissä, ja alueella on tehty arkeologisia löytöjä asutuksesta. Se linnoitettiin ensimmäisen vuosituhannen loppupuolella osana linnoitusketjua, jolloin Sant'Angelo dei Lombardi sijaitsi sitä hallinneen Salernon ruhtinaskunnan rajaseudulla. Vuonna 1076 Robert Guiscard valloitti alueet ja samalla myös Sant'Angelo dei Lombardin. Myöhemmin 1400-luvulla aluetta hallitsi Anjou-suku.


title: Sant’Angelo dei Lombardi

text: Kunnan tärkein nähtävyys on Abbazia del Goleton luostari. Sitä pidetään yhtenä Etelä-Italian arkkitehtonisesti tärkeimmistä rakennuksista. Sen perusti Guglielmo da Vercelli noin vuonna 1133, ja hän myös kuoli luostarissa vuonna 1142.


title: Sant’Angelo dei Lombardi

text: Sant'Angelo dei Lombardi oli yksi pahiten vuonna 1980 Irpinian maanjäristyksestä kärsineitä kuntia. Sen vanhakaupunki oli hyvin säilynyt maanjäristykseen saakka, mutta se tuhoutui siinä pahoin. Kunnassa menehtyi järistyksessä 482 henkilöä.


title: Vézac (Dordogne)

text: Vézac on kunta Dordognen departementissa Akvitanian hallintoalueella lounais-Ranskassa. 13 neliökilometrin kokoisessa kunnassa oli 612 asukasta vuonna 2008.


title: Vézac (Dordogne)

text: Vézacin tärkeimmät nähtävyydet ovat esihistoriallinen luola ja 1600-luvulta peräisin olevan Marqueyssacin linnan puutarha.


title: Vézac (Dordogne)

text: Vézacin naapurikunnat ovat pohjoisessa Saint-André-d’Allas, koillisessa Sarlat-la-Canéda, idässä Vitrac, kaakossa La Roque-Gageac, etelässä Cénac-et-Saint-Julien, lounaassa Castelnaud-la-Chapelle ja lännessä Beynac-et-Cazenac.


title: Sam Lacey

text: Samuel "Sam" Lacey (8. maaliskuuta 1948 Indianola, Mississippi – 14. maaliskuuta 2014 Kansas City, Missouri) oli yhdysvaltalainen koripalloilija. NBA:ssa Lacey pelasi 13 kautta vuosina 1970–1983.


title: Sam Lacey

text: Sentterinä pelanneen Laceyn varasi NBA:han viidennellä vuorolla Cincinnati Royals, jossa hän pelasi vuoteen 1981 asti. Kingsin nimi vaihtui Laceyn aikana ensin Kansas City-Omaha Kingsiksi, sitten Kansas City Kingsiksi ja Laceyn jälkeen Sacramento Kingsiksi, joka on nostanut kattoon Laceyn pelinumeron 44. Vuonna 1975 Lacey valittiin un. Kingsin jälkeen Lacey pelasi vielä kaudet New Jersey Netsissä ja Cleveland Cavaliersissa.


title: Sam Lacey

text: Lacey kuoli kotonaan Missourin Kansas Cityssä 14. maaliskuuta 2014, 66-vuotiaana.


title: L’Absie

text: L’Absie on Ranskan kunta Deux-Sèvresin departementissa Poitou-Charentesin hallintoalueella. 13 neliökilometrin laajuisessa kunnassa oli vuoden 2012 väestönlaskennassa noin tuhat asukasta.


title: Adilly

text: Adilly on Ranskan kunta Deux-Sèvresin departementissa Poitou-Charentesin hallintoalueella. 13 neliökilometrin laajuisessa kunnassa oli vuoden 2012 väestönlaskennassa 304 asukasta.


title: William Mäkinen

text: William Mäkinen (s. 19. kesäkuuta 1995 Jämsänkoski) on suomalainen jääkiekkopuolustaja, joka pelaa Tšekin toiseksi korkeimmalla sarjatasolla 1. česká hokejová ligan VHK Vsetínissä.


title: William Mäkinen

text: Jämsänkoskella syntynyt Mäkinen on JYPin kasvatti. Hän oli seuran tehokkain puolustaja C-nuorten SM-karsinnoissa kaudella 2010–2011 tehoilla 1+13=14 Julius Hongan kanssa, kaudella 2011–2012 sekä B-nuorten SM-sarjan runkosarjassa tehoilla 2+19=21 että karsinnoissa tehoilla 3+5=8 ja kaudella 2012–2013 B-nuorten SM-sarjan runkosarjassa tehoilla 3+14=17. Kaudeksi 2013–2014 Mäkinen siirtyi JYPistä Saimaan Pallon A-nuoriin, joiden tehokkain puolustaja hän oli tehoilla 5+17=22.


title: William Mäkinen

text: Elokuussa 2014 Mäkinen siirtyi try-outille Mestiksen nousijajoukkue KeuPa HT:hen. Hän jatkoi vahvasta harjoituskaudestaan huolimatta kaudella 2014–2015 kuitenkin SaiPan A-nuorissa, joiden tehokkain puolustaja Mäkinen oli tehoilla 9+17=26. Hänet valittiin kauden päätteeksi A-nuorten SM-liigan toiseen tähdistökentälliseen. Mäkinen kuitenkin palasi syyskuussa KeuPa HT:hen kahden ottelun lainalle ja joulukuussa hän kävi paikkaamassa kahden ottelun verran Kajaanin Hokin puolustajapulaa. Mäkinen debytoi SaiPan SM-liigajoukkueessa 5. tammikuuta 2015 Vaasan Sportia vastaan. Hän pelasi kuitenkin seitsemäntenä puolustajana ja sai jääaikaa vain 49 sekuntia. Kaikkiaan Mäkinen pelasi kauden aikana SaiPassa 14 SM-liigan runkosarja- ja yhden CHL-ottelun tehden yhden syöttöpisteen. Maaliskuussa 2015 hän siirtyi vahvistamaan pudotuspeleihin Mestis-joukkue Savonlinnan Pallokerhoa. Huhtikuussa Mäkinen teki 2+1-vuotisen jatkosopimuksen SaiPan kanssa.


title: William Mäkinen

text: Kaudella 2015–2016 Mäkinen pelasi SaiPan SM-liigajoukkueessa kymmenen runkosarjaottelua ilman tehopisteitä, kunnes seura lainasi hänet tammikuussa 2016 loppukaudeksi Mestis-joukkue TuToon paikkaamaan Jokereiden KHL-joukkueeseen palanneen Jere Sneckin jättämää aukkoa. Viiden siellä pelaamansa ottelun jälkeen Mäkinen palasi kuitenkin aluksi viikon ajaksi SaiPaan, jossa hän pelasi lopulta kauden loppuun kauden aikana kaikkiaan 18 runkosarja- ja yhdessä playoff-ottelussa kaksi syöttöpistettä.


title: William Mäkinen

text: Mäkinen avasi kaudella 2016–2017 maalitilinsä SM-liigassa. Hän teki liigauransa avausmaalin 10. marraskuuta 2016 Kalevan Palloa vastaan. Mäkisen maali tarkistettiin videonauhalta. Hänen vastuunsa kasvoi loukkaantumisten myötä ja Mäkinen teki läpimurron SM-liigaan. Hän oli lopulta SaiPan tehokkain puolustaja tehoilla 2+10=12.


title: William Mäkinen

text: Kesäkuussa 2017 Mäkinen teki vuoden mittaisen sopimuksen Ruotsin toiseksi korkeimmalla sarjatasolla HockeyAllsvenskanissa pelaavan IK Oskarshamnin kanssa. Hän ehti pelata joukkueessa vain yhden harjoitusottelun, kunnes Mäkisen sopimus purettiin jo elokuussa 2017. Ruotsalaislehti "Barometernin" mukaan hänen potkunsa johtuivat mahdollisesti Mäkisen huonosta menestyksestä Oskarshamnin fysiikkatesteissä, mutta seuran urheilutoimenjohtaja Per Kentän mukaan hänelle ei yksinkertaisesti ollut tilaa joukkueen puolustuksessa. Kauden 2017–2018 kynnyksellä Mäkinen palasi vuoden mittaisella sopimuksella SaPKon Mestis-joukkueeseen. Hän voitti koko sarjan pudotuspelien tehotilaston lukemalla +11. Mäkinen voitti kauden päätteeksi Mestis-pronssia.


title: William Mäkinen

text: Kaudeksi 2018–2019 Mäkinen siirtyi vuoden mittaisella sopimuksella Tšekin toiseksi korkeimmalle sarjatasolle 1. česká hokejová ligan VHK Vsetíniin.


title: William Mäkinen

text: Mäkinen on pelannut yhden poikien maaottelun.


title: Aiffres

text: Aiffres on Ranskan kunta Deux-Sèvresin departementissa Poitou-Charentesin hallintoalueella. 26 neliökilometrin laajuisessa kunnassa oli vuoden 2012 väestönlaskennassa 5 360 asukasta.


title: Aiffres

text: Aiffres kuuluu Niortin kaupungin ympärille syntyneeseen 45 kunnan muodostamaan taajamakuntaan Communauté d'agglomération du Niortais (CAN).


title: Aigonnay

text: Aigonnay on Ranskan kunta Deux-Sèvresin departementissa Poitou-Charentesin hallintoalueella. 14 neliökilometrin laajuisessa kunnassa oli vuoden 2012 väestönlaskennassa 631 asukasta.


Best of Aarne Tenkanen – Edestä ja takaa on laulaja Aarne Tenkasen kokoelma-albumi, joka julkaistiin vuonna 2002 levymerkillä Megamania.


Pizzan päälle mä haluan sut – 24 Tenkas-rallia on laulaja Aarne Tenkasen kokoelma-albumi, joka julkaistiin vuonna 2011 levymerkillä Megamania.


title: Ymmärrät varmaan

text: Ymmärrät varmaan on Aarne Tenkasen kuudes studioalbumi. Se julkaistiin vuonna 2014 levymerkillä Suomen Musiikkipiste.


title: Cape Point

text: Cape Point () on kallioinen niemeke Kapin niemimaan koilliskulmassa Afrikan mantereen eteläisessä kärjessä. Se sijaitsee noin yhden kilometrin itään Hyväntoivonniemestä ja 150 kilometriä itäkoilliseen Kap Agulhasista, Afrikan eteläisimmästä kärjestä. Niemeke on osa kansallispuistoa Table Mountain National Park.


title: Cape Point

text: Cape Pointissa sijaitsee kaksi majakkaa. Vanhempi näistä rakennettiin vuonna 1859 niemekkeen korkeimmalle kohdalle 238 metriä merenpinnan yläpuolelle. Majakan korkea sijainti ja etäisyys rannikolta johti kuitenkin sen valon heikkoon näkyvyyteen sumun aikana, mikä oli syynä portugalilaisen risteilyaluksen SS Lusitanian karilleajoon ja uppoamiseen niemekkeen edustalla vuonna 1911. Turman jälkeen Cape Pointiin rakennettiin uusi majakka 87 metriä merenpinnan yläpuolelle lähemmäksi rannikkolinjaa.


title: Denis Malgin

text: Denis Malgin (s. 18. tammikuuta 1997 Olten, Sveitsi) on sveitsiläis-venäläinen jääkiekkoilija, joka edustaa NHL-joukkue Florida Panthersin organisaatiota. Vaikka Malginia pidetään pääasiallisesti keskushyökkääjänä, hän kykenee myös pelaamaan laidassa. Elite Prospectsin verkkosivuston Rafik Solimanin mukaan Malginin vahvuuksiin kuuluu sijoittuminen hyökkäysalueella, pelisilmä, ylivoimapelaaminen sekä fyysinen kaksinkamppailu. Soliman mainitsee Malginin kehityskohteiksi laukauksen ja aloittamisen.


title: Denis Malgin

text: Malgin on EHC Bielin kasvatti. Hän siirtyi 13-vuotiaana GCK Lionsin junioreihin kaudeksi 2010–2011. Hän pelasi usean kauden GCK:n ohella myös ZSC Lionsin U17-junioreissa. Kaudella 2012–2013 Malgin voitti sekä ZSC:ssä U17-junioreiden Elite Novizenin mestaruuden että GCK:ssa Elite Jr. A:n mestaruuden. Kaudella 2013–2014 hän debytoi GCK Lionsin miesten joukkueessa Sveitsin toiseksi korkeimmalla sarjatasolla National League B:ssä, jossa tulokaskausi toi 38 runkosarjaottelussa tehot 6+13=19.


title: Denis Malgin

text: TsSKA Moskova varasi Malginin ensimmäisellä kierroksella 12. pelaajana . Samana kesänä myös QMJHL-joukkue Rouyn-Noranda Huskies varasi hänet 26. pelaajana , mutta Malgin päätti kuitenkin jatkaa uraansa Sveitsissä. Kaudesta 2014–2015 hän pelasi noin puolet GCK Lionsissa ja noin puolet National League A:ta ZSC Lionsin paidassa. Malginin tulokaskausi NLA:ssa toi 23 runkosarjaottelussa tehot 2+6=8 ja 18 playoff-ottelussa tehot 4+2=6. Hän eteni ZSC:n kanssa aina liigan finaaleihin, mutta Sveitsin-mestaruuden vei kuitenkin HC Davos otteluvoitoin 4–1. Malgin vahvisti keväällä myös ZSC:n A-nuoria, joissa hän voitti kauden päätteeksi Elite Jr. A:n mestaruuden.


title: Denis Malgin

text: Florida Panthers varasi Malginin neljännellä kierroksella 102. pelaajana . Kaudella 2015–2016 hän teki NLA:n runkosarjassa 38 ottelussa 17 tehopistettä. Malgin voitti kauden aikana myös Sveitsin Cupin.


title: Denis Malgin

text: Heinäkuussa 2016 Malgin teki kolmivuotisen tulokassopimuksen Florida Panthersin kanssa. Hän otti paikan seuran NHL-vahvuudesta syksyn 2016 harjoitusleirin päätteeksi. Malgin pelasi ensimmäinen NHL-ottelunsa kauden 2016–2017 avauskierroksella 13. lokakuuta 2016 New Jersey Devilsia vastaan. Hän sai ottelussa jääaikaa 11.12 minuuttia. Malgin teki ottelussa myös yhden syöttöpisteen. NHL-uransa avausmaalin hän teki 1. marraskuuta 2016 Boston Bruinsia vastaan. Malgin valittiin ottelun kolmostähdeksi.


title: Denis Malgin

text: Malgin pelasi alle 20-vuotiaiden MM-kilpailuissa vuosina 2015 ja 2016. Ensimmäisessä turnauksessa hän oli Sveitsin paras syöttäjä ja jakoi joukkueen sisäisen pistepörssin voiton Luca Fazzinin kanssa lukemalla 1+6=7. Jälkimmäisessä turnauksessa Malgin voitti Sveitsin sisäisen piste- ja syöttöpörssin tehoilla 1+8=9.


title: Denis Malgin

text: Malgin pelasi myös alle 18-vuotiaiden MM-kilpailuissa vuosina 2013, 2014 ja 2015. Viimeisimmässä turnauksessa hän toimi Sveitsin kapteenina ja jakoi joukkueen sisäisen piste- ja maalipörssin voiton Damien Riatin kanssa lukemalla 3+2=5. Malgin valittiin Sveitsin yhdeksi kolmesta parhaasta pelaajasta ja koko turnauksen tähdistökentälliseen. Hänet valittiin myös Suomea vastaan pelatun välieräottelun päätteeksi joukkueensa ottelun parhaaksi pelaajaksi.


title: Denis Malgin

text: Malgin pelasi myös Ivan Hlinkan muistoturnauksessa vuonna 2013 sekä edusti Sveitsin alle 17-vuotiaiden maajoukkuetta Euroopan nuorten olympiafestivaaleilla vuonna 2013, jolloin hän voitti pronssia.


title: Denis Malgin

text: Malginin isä Albert on entinen ammattilaiskiekkoilija, joka toimii nykyään NLB-joukkue HC Red Icen toimitus- ja urheilujohtajana. Venäläislähtöinen Albert muutti Sveitsiin vuonna 1993. Myös Denisin isoveli Dmitri syntyi Venäjällä ja hän pelaa Red Icessa.


title: Rajamäki (sukunimi)

text: Rajamäki on sukunimi, joka on muun muassa seuraavilla suomalaisilla henkilöillä:


title: Best Sellers (Fats Dominon albumi)

text: Best Sellers on englantilaisen Hammer Records -levy-yhtiön julkaisema kokoelma-albumi (luettelotunnus HMS 6003) Fats Dominon tuotannosta.


title: Best Sellers (Fats Dominon albumi)

text: Julkaisuvuotta ei ole mainittu. LP-levyn etiketissä otsikkona on "Golden Greats".


title: Best Sellers (Fats Dominon albumi)

text: Tuotannossa osallisena on ollut myös Everest Records ja kyseessä on "Des Dolan -lisenssi". Valmistaja ja jakelija on PRT Ltd.


title: Best Sellers (Fats Dominon albumi)

text: Samassa sarjassa on julkaistu albumit


title: Best Sellers (Fats Dominon albumi)

text: Kappaleiden yhteyteen on lisätty kuukausi ja vuosi, jolloin Imperial-levymerkillä ilmestyneet kappaleet nousivat Yhdysvalloissa Billboardin Top 10 -poplistalle, sekä korkein sijoitus (#).


title: Hyman Minsky

text: Hyman Minsky (23. syyskuuta 1919 Chicago, Yhdysvallat – 24. lokakuuta 1996 Rhinebeck, New York, Yhdysvallat) oli yhdysvaltalainen taloustieteilijä. Elinaikanaan hän jäi melko lailla vaille huomiota, mutta vuonna 2008 alkaneen yleismaailmallisen talouskriisin aikana hänen teoriansa alkoivat saada huomiota.


title: Hyman Minsky

text: Minskyn isä oli venäjänjuutalainen emigrantti joka siirtyi Yhdysvaltoihin vuoden 1905 epäonnistuneen vallankumouksen jälkeen. Hän väitteli Harvardin yliopistosta ohjaajanaan Joseph Schumpeter.


title: Hyman Minsky

text: Minsky rakensi teoriaansa finanssikriiseistä 1950-luvulta alkaen. Teorian perusajatus on, että vakaus luo epävakautta. Kun talous on vakaa, yritykset pankit ja kotitaloudet ovat luottavaisia, ja sen myötä luotonanto, velkaantuminen ja riskit kasvavat. Tällöin alkaa keinottelu. Kuplan puhkeamista kutsutaan Minsky-hetkeksi. Kyseisellä hetkellä alkaa hallitsematon syöksy ja seurauksena on talouden romahdus, josta voi selvitä vain elvytyksen ja keskuspankin tukitoimien avulla. Minskyn mukaan epävakauden merkittävimpiä aiheuttajia ovat pankit ruokkiessaan kuplan syntymistä.


title: Airvault

text: Airvault on Ranskan kunta Deux-Sèvresin departementissa Poitou-Charentesin hallintoalueella. 49 neliökilometrin laajuisessa kunnassa oli vuoden 2012 väestönlaskennassa 3 047  asukasta.


title: Airvault

text: Airvault’n kylään johtaa silta Thouetjoen yli. Kylän keskellä oleva Saint Pierren kirkko rakennettiin alun perin vuoden 975 paikkeilla, mutta sitä on rakennettu uudelleen ainakin 1000- ja 1100-luvuilla, jolloin sitä käyttivät levähdyspaikkana Santiago de Compostelaan matkalla olleet pyhiinvaeltajat. Kirkonaukion alla on maanalainen kaivo. Korttelin päässä kirkosta on kotiseutumuseo. Aivault’n linna on mäen päällä kylän yläpuolella.


title: Airvault

text: Kirjailija Voltairen arvellaan keksineen taiteilijanimensä kääntämällä kylän nimen Airvault tavut toisinpäin. Tarinaa tukee se, että Voltairen toisen vanhemman arvellaan omistaneen kiinteistön kylässä.


title: Airvault

text: Airvault’ssa pidetään vuosittainen australialaiselle didgeridoo-soittimelle omistettu festivaali.


title: Les Alleuds (Deux-Sèvres)

text: Les Alleuds on Ranskan kunta Deux-Sèvresin departementissa Poitou-Charentesin hallintoalueella. 9,2 neliökilometrin laajuisessa kunnassa oli vuoden 2012 väestönlaskennassa 281 asukasta. Suurimmillaan 1800-luvun lopulla kylässä on ollut noin 650 asukasta.


title: Esa Heikkilä

text: Esa Heikkilä on suomalainen kapellimestari. Hän on toiminut vuodesta 2010 päätoimenaan Lohjan kaupunginorkesterin taiteellisena johtajana ja toimii Sysmän Suvisoiton festivaalin taiteellisena johtajana kaudet 2016-2018. Hän johtaa lisäksi Lahden Nuorta Sinfoniaa, ja on säännöllisesti kutsuttu johtamaan myös ulkomaille. Hän on aiemmin toiminut 25 vuotta Sinfonia Lahden viulistina. Hän on toiminut vuodesta 2003 myös Sinfoniaorkesteri Vivon taiteellisena johtajana.


title: Esa Heikkilä

text: Heikkilä sai vuonna 2014 "Etelä-Suomen Sanomien" Aukusti-palkinnon tekemästään työstä lahtelaisen musiikkielämän edistämiseksi.


title: Fatma Sultan

text: Fatma Sultan, joskus myös Fatima Sultan, (1605/1606 Istanbul, Osmanien valtakunta – 1667/1670 Istanbul, Osmanien valtakunta) oli Osmanien valtakunnan kuningashuoneen prinsessa, joka tunnetaan useista poliittisista avioliitoistaan. Fatma Sultan oli sulttaani Ahmed I:n ja tämän puolison Kösem Sultanin tytär.


title: Fatma Sultan

text: Fatman isä Ahmed I kuoli 1617 Fatman ollessa noin 11-vuotias. Hänen äitinsä Kösem oli yksi Osmanien valtakunnan historian vaikutusvaltaisimmista naisista naisten sultanaattina tunnetun ajanjakson aikana ja toimi elämänsä aikana rinnakkaishallitsijana useampaan otteeseen. Fatman lailla myös hänen sisarensa Ayşe Sultan vihittiin avioliittoon osmaniylimysten kanssa monta kertaa poliittisin perustein. Tapa oli käytössä myös eurooppalaisissa kuningashuoneissa, joista poiketen osmanit eivät naittaneet prinsessoja toisten valtioiden kuningashuoneisiin.


title: Fatma Sultan

text: Usein kuningattaren asemassa olleilla sulttaaniäideillä Valide Sultaneilla oli oikeus päättää tyttäriensä avioliitoista, jotka järjestettiin tavallisesti vaikutusvaltaisimpien virkamiesten kanssa. Avioliittojen nähtiin olevan tapa lujittaa poliittisia suhteita. Prinsessoilla oli etuoikeuksia muihin musliminaisiin nähden: he saivat päättää olivatko he puolisonsa ainoa vaimo; he saattoivat kieltäytyä avioliiton täyttämisestä ennen kuin kokivat olevansa valmiita ja he saivat halutessaan erota miehestään. Koska avioliitto oli usein lähinnä symbolinen side, prinsessat vihittiin joskus hyvin nuorena, jolloin huomattavasti vanhemmat aviomiehet saattoivat kuolla puolisoaan juuri näkemättä, aikaa ennen vaimonsa täysi-ikäisyyttä ja avioliiton täyttymistä. Avioliittoja järjestettiin myös kapinamielisten virkamiesten kanssa, jolloin niillä toivottiin olevan sulhoon rauhoittava vaikutus. Fatma ja hänen siskonsa Ayşe ovat äärimmäisiä esimerkkejä järjestetyistä avioliitoista poliittisesti myrskyisinä aikoina: Fatma naitettiin seitsemän kertaa, viimeisen kerran 61-vuotiaana, ja hänen siskonsa kuudesti, viimeisen kerran 50-vuotiaana.


title: Fatma Sultan

text: Fatma Sultania on kuvailtu räiskyväksi ja ylellisestä elämästä nauttineeksi luonteeksi. Hänen kerrotaan olleen lapsena pilalle hemmoteltu ja aikuisena hyvin ahne ja itsekeskeinen. Hänen avioliittonsa olivat yleensä lyhyitä, ja kaksi hänen miehistään teloitettiin, minkä vuoksi avioliitoilla ei ehtinyt olla rauhoittavaa ja elämänlaatua kohottavaa vaikutusta.


title: Fatma Sultan

text: Avioliitto on jäänyt historiaan, sillä Evliya Çelebi omistaa Melek Ahmedin yksityiselämälle luvun matkakirjassaan.


title: Fatma Sultan

text: Visiiri Melek Ahmed pašša, Fatman kuudes puoliso, koki avioliiton Fatmaan erittäin onnettomaksi. Melek Ahmed paššan edellinen avioliitto Kaya Sultanin kanssa oli ollut hyvin onnellinen, mutta se oli päättynyt surullisesti puolison kuoltua keskenmenoon. Suurvisiiri Köprulu Mehmed pašša moitti Melek Ahmedia liiasta suremisesta naisen perään ja järjesti hänet uuteen avioliittoon Fatman kanssa vuonna 1661. Liitto kuitenkin toi kaikkea muuta kuin lohtua. Hääyönä Fatma esitti miehelleen listan kaikesta, mitä hän vaatii taloudelliseksi tueksi itselleen sekä palvelijoista ja seuralaisista koostuneelle seuralaisilleen. Melek Ahmed pašša totesi moisen listan täyttämisen olevan taloudellisesti mahdotonta, sillä Fatman vaatima elatussumma vastasi suurin piirtein summaa, jonka Osmanien valtakunta sai koko Egyptistä vuoden aikana verotuloina. Fatma vastasi tällöin vain avioeron tulevan kysymykseen. Melek Ahmed pašša valitti vaimostaan jopa sulttaanille, joka vastasi yksinkertaisesti: "Olet riidellyt vaimosi kanssa? Sellaista sattuu." Seuraavaksi Melek Ahmed valitti vaimostaan suurvisiirille, jonka koki nyt vastustajakseen. Köprulu Mehmed paššaltakaan ei herunut myötätuntoa, vaan hän totesi myöhemmin sivulliselle: "Annoin hänelle elefantin, syöttäköön nyt sitä". Kun Melek Ahmed pašša kuoli keuhkotautiin 1662, Fatma sinetöi hänen talonsa ovet ja ikkunat, jotta pienintäkään osaa visiirin omaisuudesta ei pääsisi katoamaan.


title: Fatma Sultan

text: Avioituessaan sulttaanin tyttären kanssa aviomiehet saivat yleensä nimeensä (kuninkaallista) vävyä tarkoittavan liitteen "Damat".


title: Allonne (Deux-Sèvres)

text: Allonne on Ranskan kunta Deux-Sèvresin departementissa Poitou-Charentesin hallintoalueella. 23 neliökilometrin laajuisessa kunnassa oli vuoden 2012 väestönlaskennassa 663 asukasta.


title: Amailloux

text: Amailloux on Ranskan kunta Deux-Sèvresin departementissa Poitou-Charentesin hallintoalueella. 37 neliökilometrin laajuisessa kunnassa oli vuoden 2012 väestönlaskennassa 868 asukasta. Se sijaitsee noin 14 kilometriä luoteeseen kaupungista Parthenay.


title: Amuré

text: Amuré on Ranskan kunta Deux-Sèvresin departementissa Poitou-Charentesin hallintoalueella. Noin 15 neliökilometrin laajuisessa kunnassa oli vuoden 2012 väestönlaskennassa 488 asukasta. Se kuuluu Niortin kaupungin ympärille syntyneeseen 45 kunnan muodostamaan taajamakuntaan Communauté d'agglomération du Niortais (CAN).


title: What Have You Done

text: What Have You Done on alankomaalaisen sinfonista metallia/rockia soittavan Within Temptation -yhtyeen kappale heidän neljänneltä studioalbumiltaan "The Heart of Everythingiltä". Kappale sisältää Life of Agony -yhtyeen laulajan Keith Caputon esittämiä sanoja ja se julkaistiin albumin ensimmäisenä singlenä alkuvuodesta 2007. Siitä tuli Within Temptationin ensimmäinen single, joka pääsi listoille Kanadassa ja Yhdysvalloissa. Kappaleesta julkaistiin uusi versio Yhdysvalloissa iTunesin kautta 26. kesäkuuta 2007. Kappaleeseen liittyvä musiikkivideo julkaistiin 24. heinäkuuta 2007.


title: Lamminjärvi (Hahmajärvi)

text: Lamminjärvi on Pirkanmaalla Sastamalan Mouhijärvellä Hahmajärvellä sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Lamminjärvi (Hahmajärvi)

text: Järven pinta-ala on 5,4 hehtaaria ja sen pituus on 400 metriä ja leveys 200 metriä. Järveen laskee Tomulanjoki Hahmajärvestä sekä joukko pelto-ojia. Sen luusua sijaitsee järven itärannalla, josta saa alkuunsa 7,8 kilometriä pitkä Hiusjoki ja Karijoki, joka laskee Mätikköön. Hiusjoki muuttuu Karijoeksi Hyynilän kylän kohdalla, kun siihen laskee oja Kortejärveltä. Aiemmin joet tunnettiin yhdellä nimellä Hyynilänjoki .


title: Lamminjärvi (Hahmajärvi)

text: Järven rantaviiva on 1,2 kilometriä pitkä ja ranta on pääosin moreeni- ja kalliopohjaista metsämaastoa.


title: Arçais

text: Arçais on Ranskan kunta Deux-Sèvresin departementissa Poitou-Charentesin hallintoalueella. 15 neliökilometrin laajuisessa kunnassa oli vuoden 2012 väestönlaskennassa 606 asukasta.


title: Arçais

text: Arçais’n kylä sijaitsee Niortin kaupungista länteen keskellä Marais poitevinin itäistä Marais mouillé -suoaluetta, ja sitä ympäröivät monet kanavat ja vesireitit. Aluetta markkinoidaan matkailijoille nimellä ”Vihreä Venetsia”, ja sen kanavat ja kanavien varret ovat suosittuja soutu- ja polkupyöräretkien kohteita.


title: Arçais

text: Arçais kuuluu Niortin kaupungin ympärille syntyneeseen 45 kunnan muodostamaan taajamakuntaan "Communauté d’agglomération du Niortais" (CAN).


title: And We Run

text: And We Run on hollantilaisen sinfonimetalli/rock-yhtye Within Temptationin studio EP ja single heidän kuudennelta, "Hydra-studioalbumilta ja sillä vierailee yhdysvaltalaisräppäri Xzibit. Kappale julkaistiin 23. toukokuuta 2014, sisältäen albumilta kolme demoa sekä erilaisia versioita kappaleesta. Kappaleeseen liittyvä musiikkivideo julkaistiin samana päivänä.


title: Maailmassa on virhe

text: Maailmassa on virhe () on ruotsalaisen tietokirjailijan ja toimittajan Daniel Rydénin vuonna 2012 Ruotsissa ilmestynyt kirja. Suomessa kirja ilmestyi syyskuussa 2014 Atena Kustannuksen kustantamana. Alkuperäisen version on kustantanut Historiska Media.


title: Maailmassa on virhe

text: Kirja sisältää 101 historiallista epäonnistumista ympäri maailmaa. Osa epäonnistumisista on ollut suuria ja mullistanut koko maailmaa, kun taas osalla ei ole ollut suurta merkitystä maailman kulkuun. Kirja on saavuttanut Ruotsissa suurta myyntimenestystä.


title: Maailmassa on virhe

text: Suomalaisessa versiossa kirjan nimi lukee kannessa humoristisesti muodossa "Maailmassa on vihre".


title: Stand My Ground

text: Stand My Ground on hollantilaisen sinfonimetalli/rock-yhtye Within Temptationin ensimmäinen single heidän The Silent Force-studioalbumilta. Kappale on mukana myös yhtyeen The Heart of Everything-albumin Yhdysvaltain versiossa. Kappale onnistui pääsemään kymmenen parhaan joukkoon kolmessa valtiossa (Alankomaissa, Belgiassa ja Suomessa) ja se pääsi neljänkymmenen parhaan joukkoon neljässä muussa valtiossa. Kappaletta käytettiin elokuvan Blood & Chocolate trailerissa.


title: Stand My Ground

text: Heidän kahden aiemman singlen, Ice Queenin ja Mother Earthin rinnalla "Stand My Groundista" tuli yksi yhtyeen nimikkokappaleista ja sitä on esitetty lähes jokaisessa heidän konsertissaan julkaisusta lähtien.


title: Stephanie Roche

text: Stephanie Roche (s. 13. kesäkuuta 1989 Dublin) on irlantilainen jalkapalloilija, joka edustaa Ranskan naisten pääsarjan ASPTT Albia. Pelipaikaltaan Roche on hyökkääjä. Hän kuuluu myös Irlannin maajoukkueeseen.


title: Stephanie Roche

text: Rochen kasvattajaseura on Stella Marris, jota hän edusti vuoteen 2007 asti. Vuodet 2007-2009 hän pelasi Dundalk Cityssä, ennen kuin vuonna 2009 siirtyi Irlannin pääsarjan Raheny Unitediin. Kahden Raheny-kauden jälkeen Roche siirtyi pääsarjaseura Peamount Unitediin. Kaudella 2011-2012 Roche voitti sekä sarjan mestaruuden että maalipörssin 26 osumallaan. Seuraavilla kahdella kaudella Roche sijoittui seuran kanssa kahdesti sarjan toiseksi. Kesäkuussa 2014 Roche siirtyi Ranskan pääsarjan ASPTT Albiin.


title: Stephanie Roche

text: Irlannin naisten jalkapallomaajoukkueessa Roche debytoi lokakuussa 2008. Ensimmäisen maaottelumaalinsa hän teki syyskuussa 2009 Kazakstania vastaan. Maajoukkueessa Roche on pelannut 28 ottelua tehden neljä maalia.


title: Stephanie Roche

text: Roche teki Peamount Unitedin paidassa lokakuussa 2013 upean maalin Wexford Youthsia vastaan Irlannin pääsarjassa. Roche sai oikealta laidalta keskityksen, nosti pallon kahdesti saman puolustajan yli ja laukoi pallon vasemmalla jalallaan etunurkkaan. Maali on ehdolla FIFA Puskas Awardiin eli vuoden hienoimman maalin palkintoon. Rochen maali pääsi kolmen parhaan maalin joukkoon yhdessä MM-kisoissa tehtyjen James Rodríguezin ja Robin van Persien maalien kanssa.


title: Memories (Within Temptationin kappale)

text: Memories on hollantilaisen sinfonimetalli/rock-yhtye Within Temptationin kappale heidän kolmannelta, The Silent Force-studioalbumilta. Se julkaistiin albumin toisena singlenä 31. tammikuuta 2005 yhdessä kappaleeseen liittyvän musiikkivideon kanssa. Kappaleen on coveroinut yhdysvaltalainen klassinen crossoverlaulaja Jackie Evancho hänen kolmatta, Awakening-studioalbumia varten.


title: Haseki Sultan

text: Haseki Sultan oli Osmanien valtakunnassa hallitsevalle sulttaanille pojan synnyttäneelle puolisolle myönnetty arvonimi, joka tarkoitti prinssin eli şehzaden äitiä.


title: Haseki Sultan

text: Suosikkivaimon ja vallanperijän äidin, Haseki Sultanin asema hovissa oli korkea ja jäi toiseksi vain Valide Sultanille, sulttaanin äidille. Hasekit olivat usein orjataustaisia ja ulkomaisia, eikä heillä ollut verisidettä osmaniylimystöön, mutta tästä huolimatta Haseki Sultanin asemaan päässeet ohittivat arvoasteikossa ja kausittain maksetun rahallisen avustuksen määrässä sulttaanin verisukulaiset, kuten sisaret ja tädit.


title: Haseki Sultan

text: Haseki Sultanin asuintilat olivat yleensä lähellä sulttaanin asuntoa. Usein Haseki Sultanit olivat puolisojensa suosimia ja heidän asemansa oli turvattu, mutta koska he eivät yleensä olleet virallisesti naimisissa sulttaanin kanssa he menetettyään suosionsa saattoivat menettää asuntonsa lyhyessä ajassa. Säännönmukaisesti Hasekit kuitenkin säilyttivät arvonimensä ja oikeuden heille ajoittain maksettuun rahasummaan. Arvonimeä käytettiin ensimmäisen kerran Suleiman I:n suosikkijalkavaimosta Hürrem Sultanista (n. 1510-1558), jonka kanssa Suleiman avioitui laillisesti ja joka nousi huomattavan korkeaan asemaan Topkapin palatsissa. Hasekien saama avustussumma kasvoi suureksi naisten sultanaatin aikana 1500-1600-luvulla, jolloin hovin naisilla oli poikkeuksellisen paljon valtaa valtakunnan asioihin. 1600-luvun puolenvälin aikoihin ja sen jälkeen summa kuitenkin pieneni: Murat IV:n ja Ibrahim I:n palveluksesta eläköityvät hasekit saivat 100 hopearahaa, kun esimerkiksi Kösem Sultan sai aikanaan 1000 hopearahaa.


title: Cindy Rintala

text: Ritva ”Cindy” Rintala on Mia Ehrnroothin esittämä henkilö televisiosarjassa "Salatut elämät". Hahmo oli mukana sarjassa vuosina 2009–2014. Cindy palasi sarjaan 10. marraskuuta 2016 ja poistui jälleen 16. marraskuuta 2016.


title: Cindy Rintala

text: Cindy on ammatiltaan kosmetologi ja hän on sivutoimisesti toiminut myös tanssinopettajana. Cindy tuli sarjaan mukaan joulukuussa 2009, kun Miro Holm palkkasi Cindyn Salla Laitelan avuksi Jardin Day Spa -kauneushoitolaan. Myöhemmin Salla sai potkut mustamaalattuaan Cindya. Miro muutti Ranskaan ja jätti kauneushoitolan Cindyn hoitoon, joka palkkasi avukseen tuote-esittelijä Jenni Vainion. Cindy on nuoruudessaan seurustellut Sebastian Vuorelan kanssa, mutta suhde päättyi Sebastianin juoduttua vankilaan. Parilla on yhteinen poika, Elias, jonka he antoivat adoptoitavaksi. Cindy asui avoliitossa Tuukka Aaltosen kanssa, mutta suhde päättyi eroon, kun vastoin Tuukan toivetta Cindy ei ollut valmis perustamaan perhettä.


title: Cindy Rintala

text: Cindy ja Ossi Puolakka päätyivät harrastamaan seksiä, ja pian Cindy huomasi olevansa raskaana. Cindy harkitsi sekä aborttia että adoptiota, mutta päätti lopulta pitää lapsen. Poikalapsen synnyttänyt Cindy alkoi seurustella Ossin kanssa. Ossin jättämä Jenni katkeroitui, jonka seurauksena hän vaihtoi sairaalassa Cindyn ja Ossin sekä Sebastianin ja Isabella Holmin vauvat keskenään. Cindyn ja Ossin biologisen lapsen jouduttua sairaalaan ja myöhemmin menehdyttyä leikkauksessa, Jenni paljasti totuuden Cindylle. Cindy ei kuitenkaan pystynyt paljastamaan totuutta kenellekään pitkään aikaan, ennen kuin syksyllä 2012 viimein paljasti totuuden Ossille. Päälle unohtuneen itkuhälyttimen vuoksi totuuden kuuli myös Sebastian Vuorela, joka kertoi asiasta Isabellalle. Yhdessä he ryhtyivät toimiin saadakseen menettämänsä lapsen takaisin. Isabella ja Sebastian saivat lapsensa takaisin, kun taas Cindy ja Ossi joutuivat kuulusteluun ja lopulta vapautuivat. Kesäkuun päätösjaksossa 2013 Ossi ja Cindy ihmettelivät ovella olevaa Oliveria, jonka jälkeen Cindy ehdotti pojan sijaisperheeseen. Näin tapahtui, mutta Cindy ja Ossi saivat Oliverin takaisin ja pitivät huolta lapsesta kunnes Isabella ja Sebastian palasivat Siperiasta takaisin.Myöhemmin erottuaan Ossista Cindy alkoi seurustella Joonatanin kanssa, mutta joutui pettymään tähän pahemman kerran. Kostoksi Cindy varasti lopulta Joonatanin firman rahat yhdessä Lasseen pettyneen Liisan kanssa ja kaksikko poistui ryöstösaaliineen Suomesta Joonatanin Ferrarilla.


title: Cindy Rintala

text: Cindy palasi sarjaan syksyllä 2016, kuultuaan että hänen poikansa Elias on jäänyt auton alle. Hän oli mukana poikansa hautajaisissa ja poistui sitten hieman niiden jälkeen taas sarjasta.


title: Hyynilänjoki

text: Hyynilänjoki on vanha nimi noin 27 kilometriä pitkälle joelle Sastamalassa Pirkanmaalla. Se on Mätikön tärkein tulojoki, joka virtaa Tupurlanjärven kautta Kuloveteen ja kuuluu siten Saikkalanjoen valuma-alueeseen. Saikkalanjoki on osa Kokemäenjoen vesistöä ja Kokemäenjoki laskee Selkämereen Porissa. Se kuuluu Kokemäenjoen alueella olevaan Kuloveden alueeseen.


title: Hyynilänjoki

text: Joella on tavallisesti vain yksi nimi koko sen juoksulle, mutta aikojen saatossa on vanhojen jokien eri osuuksille annettu omia nimiä. Näin on käynyt myös Saikkalanjoelle. Osuuden, joka virtasi Tupurlanjärven ja Mätikön välillä, nimeksi jäi Saikkalanjoki. Joen osuutta Mätiköstä yläjuoksulle päin kutsuttiin Hyynilänjoeksi, koska se kulki Hyynilän kylän kautta. Asutuksen levittyä pohjoiseen alkoi tulla tarve kutsua eri järvien välisiä osuuksia omilla nimillään. Näille osuuksille annettiin seuraavia nimiä: Karinjoki, Hiusjoki, Tomulanjoki ja Pukaranjoki.


title: Hyynilänjoki

text: Joen seikkaperäinen kuvaus on Saikkalanjoen valuma-alueessa ja tässä kuvataan lyhyesti vain pääuoman kulkua. Kuvaus alkaa Mätiköstä ja nousee yläjuoksulle päin.


title: Marais poitevin

text: Marais poitevin [maʁɛ pwatvɛ̃] on läntisessä Ranskassa sijaitseva suoalue, joka ulottuu departementtien Vendée, Deux-Sèvres ja Charente-Maritime alueille. Nimi tarkoittaa ”Poitoun suota” ja juontaa entisen Poitounlahden nimestä.


title: Marais poitevin

text:
Suoalue sijaitsee Niortin kaupungin länsipuolella, La Rochellen pohjoispuolella ja Fontenay-le-Comtesta etelään.
Suoalueen läntinen osa on kuivattu viljelys- ja laidunkäyttöön, kun taas noin kolmanneksen kokoinen itäinen osa, ”Marais mouillé”, on runsasvetinen puustoinen luhtasuo monine kanavineen ja muine vesireitteineen. Tämä ”Vihreäksi Venetsiaksi” kutsuttu alue on suosittua soutu- ja pyöräilyretkien aluetta.


title: Marais poitevin

text: Suoalue on pinta-alaltaan 970 neliökilometriä, mikä tekee siitä suurimman suoalueen Atlantin rannikolla ja Ranskan toiseksi suurimman suoalueen maan eteläosassa sijaitsevan Camarguen jälkeen.


title: Marais poitevin

text: Vuonna 1979 alue nimettiin alueelliseksi luonnonpuistoksi ("parc naturel régional"), mutta se menetti tuon aseman 1997 voimakkaiden maatalouteen liittyvien muutostensa takia. Nykyisin vain 185 neliökilometrin alue on suojeltua nimellä "Parc Interrégional du Marais poitevin". Alueella viljellään väinönputkea ("Angelica archangelica"), jonka lehtiä, siemeniä ja juuria käytetään ravinnoksi ja yrttinä.


title: Marais poitevin

text: Vuonna 2010 suoalueelle myönnettiin omaleimaisen matkailukohteen Eden-palkinto (European Destinations of Excellence).


title: Tuutikki Tolonen

text: Tuutikki Tolonen (oik. "Tolonen de Arias", s. 2. maaliskuuta 1975 Suomussalmi) on suomalainen sanataidekasvattaja ja lastenkirjailija.


title: Tuutikki Tolonen

text: Koulutukseltaan Tolonen on filosofian maisteri Oulun yliopistosta, missä hän opiskeli suomen kieltä ja kirjallisuutta. Tolonen on myös suorittanut opintoja Jyväskylän yliopiston avoimessa yliopistossa ja opiskellut espanjaa ja latinalais-amerikkalaista kirjallisuutta Universidad del Salvadorissa Buenos Airesissa, Argentiinassa.


title: Tuutikki Tolonen

text: Vuodesta 1995 Tolonen on työskennellyt lasten ja nuorten sanataideopettajana eri puolilla Suomea, muun muassa Helsingin Annantalon taidekeskuksessa. Hän oli perustamassa oululaista Nukun (nyk. Valveen) sanataidekoulua. Vuonna 2001 Tolonen sai sanataidekasvatustyöstä lastenkulttuurin valtionpalkinnon yhdessä Outi-Maria Takkisen kanssa. Vuodesta 2011 hän on ollut lasten kirjallisuuslehti Vinskin toimitussihteeri ja vastaava toimittaja.


title: Tuutikki Tolonen

text: Tolonen on tehnyt paljon yhteistyötä Eppu Nuotion kanssa. Vuonna 2000 he dramatisoivat Aili Somersalon kirjan pohjalta näytelmän "Mestaritontun seikkailut" Oulun kaupunginteatteriin. Vuosina 2005 ja 2006 Tolonen julkaisi Nuotion kanssa kirjaparin "Unienvaihtaja" ja "Kuunsulka". Vuosina 2007–2013 he julkaisivat yhdessä viisiosaisen "Pensionaatti Onnela" -kirjasarjan. Lisäksi heiltä ilmestyi vuosina 2008 ja 2009 kaksi Sari Airolan kuvittamaa Leonardo-kuvakirjaa. Tolonen on julkaissut myös 24 sadun kokoelman "Joulusatuja" (2013).


title: Tuutikki Tolonen

text: Vuonna 2002 Tolonen sai kunniamaininnan Gummeruksen, Nuoren Voiman Liiton ja Xeroxin novellikilpailussa. Tammikuussa 2016 hän sai Arvid Lydecken -palkinnon lastenromaanistaan "Mörkövahti". Kirjan julkaisuoikeudet on myyty 14 maahan ja siitä on tekeillä Hollywood-elokuva. Teos on myös Anni Polva -palkintoehdokkaana 2017.


title: Tuutikki Tolonen

text: Tolonen on naimisissa ja hänellä on kaksi lasta. Hän asuu perheineen Helsingissä.Lähde


title: SpaceX CRS-5

text: SpaceX CRS-5 (myös SpX-5) oli SpaceX:n rahtilento Kansainväliselle avaruusasemalle. Se oli Dragon-kapselin viides lento asemalle. Lento kuului NASAn Commercial Resupply Services -ohjelmaan. Raketti laukaistiin Cape Canaveral Air Force Stationin SLC-40-laukaisualustalta 10. tammikuuta 2015 kello 9.47 UTC-aikaa. Lento päättyi onnistuneesti 11. helmikuuta 2015 Dragonin laskeuduttua Tyyneenmereen kello 0.44 UTC-aikaa.


title: SpaceX CRS-5

text: Lennolla Spacex yritti Falcon 9 -raketin ensimmäisen vaiheen talteenottoa. Rakettivaiheen oli tarkoitus laskeutua Atlantilla olevalle "autonomous spaceport drone ship" -lautalle. Rakettivaihe saatiin osumaan alustalle mutta se osui siihen liian suurella nopeudella ja tuhoutui. Sumuinen sää ja hämärä esti laskeutumisen tallentamisen videolle. Epäonnistumisen syyksi arvoitiin hydrauliöljyn loppumista hydrauliikkajärjestelmästä, joka ohjasi rakettivaiheen yläosassa olevia ohjaussiivikkeitä.


title: SpaceX CRS-5

text: Laukaisu kuljetti 2317 kilogrammaa rahtia avaruusasemalle. Dragon-kapselin paineistettu hyötykuorma käsitti 490 kilogrammaa miehistötarvikkeita, 717 kg avaruusaseman osia ja 577 kg tutkimustarvikkeita. Painetistamattomana hyötykuormana oli 490 kilogramman Cloud Aerosol Transport System (CATS) -tutkimuslaitteisto, joka asennettiin aseman japanilaiseen Kibō-moduuliin. CATS-laitteistolla tutkitaan ilmakehän hiukkasia.


title: Zuavit

text: Zuavit, zuaavit (, yks. "Zouave") olivat tiettyjä kevyen jalkaväen rykmenttejä, jotka palvelivat Ranskan Pohjois-Afrikassa vuosina 1831–1962. Nimitys on ollut käytössä myös muiden maiden armeijoissa, ja zuaveiksi kutsuttiin joitakin Yhdysvaltain sisällissodan aikaisia vapaaehtoisyksikköjä ja mustia brasilialaisvapaaehtoisia Kolmoisliiton sodassa. Tunnusomaisinta näille yksiköille oli uniformu, johon kuului lyhyt takki alhaalta avoimella etumuksella ja pussittavat housut ("serouel") sekä usein leveitä kangasvöitä ja itämaisia päähineitä, kuten fetsejä.


title: Zuavit

text: Ranska värväsi ensimmäiset zuavi-pataljoonansa Zouaoua- tai Zwāwa-nimellä kutsutusta berberiheimosta Algeriassa 1831.


title: Zuavit

text: Zouaoua-heimon miehet olivat soturikansaa, ja heistä oli muodostettu yksikköjä jo sinä aikana, kun Osmanien valtakunta hallitsi Algeriaa.


title: Kizzuwatna

text: Kizzuwatna oli muinainen valtakunta, joka sijaitsi Anatolian niemimaan kaakkoisosassa. Myöhemmin samalla alueella sijaitsi Persian ja Rooman valtakuntien osana ollut Kilikia. Alue sijaitsi Kappadokian alueen eteläpuolella ja Arzawan itäpuolella. Kizzuwatnan väestö oli sekoitus luuvilaisia, heettiläisiä ja hurrilaisia. Ensimmäiset luuvilaiset tulivat alueelle noin 2300 eaa. Hurrilaisia tuli Urkešista ja Nawarista Kizzuwatnaan noin 1600 eaa. alkaen. Kizzuwatna joutui Mitannin valtakunnan alaisuuteen noin 1470 eaa.


title: Leivinlammi

text: Leivinlammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Leivinlammi

text: Ovaalinmuotoisen lammen halkaisija on 50 metriä ja se sijaitsee laajan ja pääosin ojittamattoman Leivinsuon sisällä. Suo rajautuu pohjoisessa Hyynilänkankaan harjuun, josta pääosa vedestä tulee. Rinne viettää etelään Horvonsuolle, jonne vesi valuu ja kertyy lopulta Horvonojaan, joka laskee Kirkkojärveen.


title: Johanna Tuomola

text: Johanna Tuomola (s. 1961 Helsinki) on suomalainen kirjailija. Hän on kirjoittanut sekä lasten- ja nuortenkirjoja että dekkareita aikuisille.


title: Johanna Tuomola

text: Ennen uraansa kirjailijana Tuomola työskenteli hevosten parissa. 1990-luvulla hän kirjoitti Kariston kustantaman kahdeksanosaisen Kati-hevoskirjasarjan. 2000-luvulla Tuomola on kirjoittanut helppolukuista lasten dekkarisarjaa.


title: Johanna Tuomola

text: Tuomolan ensimmäinen aikuisille suunnattu jännitysromaani "Tummissa vesissä" ilmestyi vuonna 2009 Myllylahden kustantamana. Dekkareissa rikoksia selvittää lohjalainen poliisi Noora Nurkka.


title: Johanna Tuomola

text: Tuomola asuu Lohjan Vaanilassa.


title: Stará Ľubovňa

text: Stará Ľubovňa on kaupunki koillisessa Slovakiassa. Se sijaitsee Popradjoen varrella, 15 kilometriä Puolan rajasta etelään. Kaupungin asukasluku oli 16 341 vuonna 2010.


title: Kuinka meitä kutsutaan?

text: Kuinka meitä kutsutaan? Kulttuuriset merkityskamppailut nyky-Suomessa on Anu Koivusen ja Mikko Lehtosen toimittama artikkelikokoelma, jonka julkaisi Vastapaino vuonna 2011.


title: Punainen pyörre

text: Punainen pyörre on Sami Parkkisen tieteistrilleri, jonka julkaisi Gummerus vuonna 2011.


title: Pihapunavarpunen

text: Pihapunavarpunen ("Haemorhous mexicanus") on peippojen heimoon kuuluva varpuslintu.


title: Pihapunavarpunen

text: Pihapunavarpusta tavataan suuressa osassa Meksikoa ja Yhdysvaltoja sekä Kanadan eteläosissa. Lajin kannankehitys on runsastuva, ja se on luokiteltu elinvoimaiseksi.


title: Heidi Parland

text: Heidi Parland (vuoteen 1941 Enckell, o.s. Runeberg; 30. syyskuuta 1902 Helsinki – 3. tammikuuta 1990 Helsinki) oli suomenruotsalainen kääntäjä ja kirjallisuusarvostelija.


title: Heidi Parland

text: Parland käänsi ruotsiksi suomalaista kaunokirjallisuutta (muun muassa Mika Waltaria ja Toivo Pekkasta), psykologista kirjallisuutta saksasta (C. G. Jungia ja Anna Freudia) ynnä muita teoksia. Lisäksi Parland työskenteli kirjastonhoitajana vuoteen 1940 saakka ja laati kirjallisuusarvosteluja paitsi "Helsingin Sanomiin" myös "Arbetarbladetiin" ja "Nya Argus" -lehteen.


title: Heidi Parland

text: Heidi Parlandin isä oli Nino Runeberg. Heidi Parland oli naimisissa Rabbe Enckellin kanssa vuosina 1925–1941 ja Oscar Parlandin kanssa vuodesta 1941. Jälkimmäisestä avioliitosta syntyi kaksi lasta: psykoanalyytikko Oliver Parland ja kirjastonhoitaja Nina Sandelin.


title: Vuoripunavarpunen

text: Vuoripunavarpunen ("Carpodacus pulcherrimus") on peippojen heimoon kuuluva varpuslintu.


title: Vuoripunavarpunen

text: Vuoripunavarpusta tavataan Bhutanissa, Kiinassa, Intiassa, Mongoliassa, Nepalissa ja Pakistanissa. Lajin on kuvattu olevan yleinen suurimmassa osassa levinneisyysaluettaan, ja sen kannankehitys on vakaa. Se on luokiteltu elinvoimaiseksi.


title: Kiinanpunavarpunen

text: Kiinanpunavarpunen ("Carpodacus waltoni") on peippojen heimoon kuuluva varpuslintu.


title: Kiinanpunavarpunen

text: Kiinanpunavarpusta tavataan vain Kiinassa. Lajia on kuvattu hyvin huonosti tunnetuksi ja harvinaiseksi, mutta sen kannankehitys on vakaa. Se on luokiteltu elinvoimaiseksi.


title: Saturnian Mist

text: Saturnian Mist on suomalainen black metal -yhtye, jonka perustivat vokalisti fra. Zetekh ja kitaristi fra. Chaoswind Kuopiossa vuonna 2006. Sanoituksellisesti yhtye ammentaa vaikutteensa okkultismista, mystiikasta, filosofiasta ja satanismista. Entiset jäsenet


title: Kirkkojärvi (Uotsola)

text: Kirkkojärvi on Pirkanmaalla Sastamalan Mohijärvellä sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Kirkkojärvi (Uotsola)

text: Järven pinta-ala on 92,4 hehtaaria ja sen pituus on 2,1 kilometriä ja leveys 800 metriä. Järveen laskee seitsemän pelto- tai metsäojaa, joista kaksi on järven laskuojia. Horvonoja on Hikijärven ja Leivinlammin alueen laskuoja ja Eskolanjokea myöten, joka on Kallojärven ja Ahvenjärven laskuoja. Kirkkojärven luusua sijaitsee järven itärannalla, josta saa alkuunsa 2,9 kilometriä pitkä Myllyoja, joka laskee Mätikköön. Kirkkojärven valuma-alueen pinta-ala on 43,2 km².


title: Kirkkojärvi (Uotsola)

text: Järven rantaviiva on 7,0 kilometriä pitkä ja ranta on pääosin peltomaata, jota on viljelty ainakin 1740-luvulta asti. Järven ympärillä on kylät Vestola, Eskola, Tervamäki, Mierola ja Vanhakirkko. Vanhakirkossa on sijainnut Mouhijärven seurakunnan vanha kirkko, josta on jäljellä hautausmaa.


title: Kirkkojärvi (Uotsola)

text: Järven vedenlaatu on hyvä.


title: Kirkkojärvi (Uotsola)

text: Vuonna 1848 haki rusthollari Josephsson lupaa purkaa Kirkkojärvestä Mätikköön virtaavan Myllyojassa olevan padon. Padon ainoa käyttötarkoitus on ollut aikaisemman myllyn toiminnan varmistaminen. Vuosina 1916 ja 1926 on järvellä toimitettu katselmukset. Varsinaiseen järven vedenpinnan laskemiseen saatiin lupa vuonna 1933. Luvan haki Kalle Järvinen.


title: Kallojärvi (Sastamala)

text: Kallojärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Kallojärvi (Sastamala)

text: Järven pinta-ala on 27,5 hehtaaria ja sen pituus on 800 metriä ja leveys 600 metriä. Järveen laskee kolme pelto- tai metsäojaa, joista Raijonoja on Ahvenjärven laskuoja. ja sen luusua sijaitsee järven itärannalla, josta saa alkuunsa 1,9 kilometriä pitkä Eskolanoja, joka laskee Kirkkojärveen.


title: Kallojärvi (Sastamala)

text: Järven rantaviiva on 2,5 kilometriä pitkä ja ranta on pääosin peltomaata. Järvi jää keskelle Yliskallion kylää (entinen Yliskallon kylä).


title: Kallojärvi (Sastamala)

text: Vuonna 1926 toimitettiin järvellä katselmus ja järven vedenpinnan laskemiseen saatiin lupa vuonna 1933. Luvan haki Kalle Järvinen.


title: Pioneer Girl (Laura Ingalls Wilder)

text: Pioneer Girl on Laura Ingalls Wilderin kirjoittama omaelämäkerta vuodelta 1930. Se ei kuitenkaan ilmestynyt silloin vaan vasta vuonna 2014.


title: Pioneer Girl

text: Pioneer Girl voi tarkoittaa ainakin seuraavia asioita:


title: ROR

text: ROR eli Revolutions On Request oli helsinkiläinen taiteilijakollektiivi. Se perustettiin vuonna 1998, alun perin osuuskuntana. Mukana oli vaihteleva määrä eri visuaalisen, taideteollisen ja musiikin alojen edustajaa, joista vähän myöhemmin muodostui pienempi taiteilijaryhmä, ja sen toiminta fokusoitui kokonaan nykytaiteeseen.


title: ROR

text:
Vuosituhannen vaihtuessa ryhmä oli tiivistynyt nelihenkiseksi sen tunnetuimpaan kokoonpanoon.
ROR-taiteen keskeisiä teemoja olivat kritiikki teknologiauskoa kohtaan, rock- ja pop-kulttuurin ilmiöt, psykedelia, perinteiset käsityötaidot yhdistettyinä nykyaikaisiin medioihin ja optisten illuusioiden perinteisiin.
Jäsentensä mukaan ROR oli elämäntapa. Viimeinen näyttely johon ryhmä osallistui oli vuonna 2008. ROR-taide oli leimallisesti ryhmän tekemää tai sen tuottamaa, ROR-filosofiasta syntynyttä tai siihen sopivaa, ja mukaan kutsuttiin tarpeen mukaan myös vierailijoita - kuvataiteilijoita, muusikoita, käsityöläisiä ja keksijöitä. Tärkeintä oli tietty ROR-asenne.
Ryhmää onkin verrattu sen taiteen intermediaanisuuden ja filosofian puolesta Fluxukseen.


title: ROR

text: Ryhmä sekä osallistui erilaisiin kutsu-ja ryhmänäyttelyihin että tuotti isoja joukkonäyttelyitä, joihin kutsuttiin vierailevia artisteja, ja se myös kiersi näiden näyttelyiden kanssa ympäri maailmaa. Vuonna 2003, ROR perusti muutaman muun ammattilaisen kanssa (mm. Eva Neklyaeva, Max Ryynänen) voittoa tuottamattoman ns. vaihtoehtoisen taidegallerian Helsingin Kallioon, jossa kuratoitiin omia ja kutsunäyttelyitä. Gallerian toimintafilosofiana oli levittää taidetta myös sellaisille ihmisille, jotka eivät gallerioissa yleensä käy. Näyttelytoiminta Kalliossa jatkui vuoden 2004 loppuun.


title: ROR

text: Muita jäseniä: Alvar Gullichsen, Reetta Hartikainen, Sannamari Liukkonen, Juha Mäkelä, Heikki Ryynänen


title: Ellen Taaffe Zwilich

text: Ellen Taaffe Zwilich (o.s. Zwilich; s. 30. huhtikuuta 1939 Miami, Florida) on yhdysvaltalainen taidemusiikin säveltäjä ja entinen viulisti.


title: Ellen Taaffe Zwilich

text: Ellen Taaffe opiskeli lapsena pianon, viulun ja trumpetin soittoa. Hän suoritti Floridan valtionyliopistossa musiikkilinjalla alemman (1960) ja ylemmän korkeakoulututkinnon (1962). Hän muutti 1964 New Yorkiin, jossa jatkoi viuluopintojaan Ivan Galavianin johdolla. Taaffe soitti viulua Leopold Stokowskin johtamassa American Symphony Orchestra -orkesterissa 1965–1972. Hän nai Metropolitan-oopperan orkesterissa viulistina soittaneen Joseph Zwilichin, joka kuoli vuonna 1979.


title: Ellen Taaffe Zwilich

text: Zwilich opiskeli säveltämistä Juilliard Schoolissa Elliot Carterin ja Roger Sessionsin johdolla. Hän valmistui 1975 tohtoriksi oppilaitoksen ensimmäisenä naisena. Sen jälkeen Zwilich on työkennellyt säveltäjänä. Hän sai 1980 Guggenheim-stipendin. Vuodesta 2000 hän on ollut myös opettajana Floridan valtionyliopistossa. Vuosina 1995–1999 hän oli Carnegie Hallin virallinen säveltäjä ja perusti ”Making Music” -nimisen konserttisarjan, jossa esitetään elävien säveltäjien uutta musiikkia. Zwilich sai vuonna 1983 ensimmäisestä sinfoniastaan ensimmäisenä naisena musiikin Pulitzer-palkinnon. Zwilich on ollut Yhdysvaltain taide- ja kirjallisuusakatemian jäsen vuodesta 1992 ja Yhdysvaltain taide- ja tiedeakatemian jäsen vuodesta 2004.


title: Ellen Taaffe Zwilich

text: Zwilichin läpimurtoteos oli 1973 valmistunut "Symposium for Orchestra", jonka esityksen Pierre Boulez johti Juilliard Schoolissa vuonna 1975. Zwilich on sittemmin säveltänyt useita mittavia orkesteriteoksia perinteisissä ilmaisumuodoissa. Hän sävelsi vuoteen 1999 mennessä neljä sinfoniaa, niistä ensimmäisen 1982. Hän on säveltänyt myös konserttoja lyömäsoittimille ja kahdelle pianolle sekä soolokonserttoja vetopasuunalle, käyrätorvelle, fagotille, viululle ja pianolle. Muita Zwilichin mainittavia sävellyksiä ovat baletti "Tanzspiel" (1987) ja Charles M. Schulzin "Tenavat"-sarjakuvan innoittama kamariorkesterisarja "Peanuts® Gallery" (1996).


title: Hvidbjørnen-luokka

text: Hvidbjørnen-luokka oli Tanskan laivaston neljän aluksen muodostama fregattiluokka, jonka alukset valmistettiin 1961-1963 ja ne poistettiin palveluksesta 1990-luvun alussa.


title: Hvidbjørnen-luokka

text: Luokan alukset tilattiin 1960-1961 ja ne oli varustettu erityisesti Grönlannin, Färsaarten ja Pohjanmeren kalastuksen valvontaan. Alun perin alusten helikopterina olivat Alouette III, jotka korvattiin myöhemmin Lynxeillä. Alusten alkuperäiseen varustukseen kuuluneet CWS-1 tutkat korvattiin 1987-1988 AWS-6 -tutkilla, joissa oli suuri suojakupu.


title: Pariisin Kevät -yhtyeen diskografia

text: Tämä artikkeli on suomalaisyhtye Pariisin Kevään diskografiasta.


title: Elena Satine

text: Elena Marié Satine (; s. 24. marraskuuta 1987 Tbilisi, Georgia) on yhdysvaltalainen näyttelijä. Hän on sukujuuriltaan georgialainen ja vietti lapsuutensa Mustanmeren rannikolla Sotšissa, Venäjällä.


title: Elena Satine

text: Satinen äiti oli oopperalaulaja, entinen näyttelijä ja malli, ja hänen isänsä työskenteli tekstiiliteollisuudessa. Satine aloitti viihdeuransa jo kuusivuotiaana, kun hän esiintyi "Mikki Hiiren kerhotalon" kaltaisessa georgialaisessa lapsinäyttelijöistä koostuvassa ryhmässä nimeltä Nergebi. Yhdeksänvuotiaana hän oli Kinotavr-festivaalin nuorin esiintyjä. Ollessaan äitinsä mukana tämän työmatkalla New Yorkissa Satine meni koe-esiintymään Professional Performing Arts Schooliin. Hän sai paikan ja valmistui koulusta 16-vuotiaana. Hän jatkoi vielä tämän jälkeen teatteriopintoja ja sai neljän vuoden opiskelijadiplomin Moskovan taiteellisen teatterin kouluun. Myöhemmin hän opiskeli Royal Academy of Dramatic Artissa Englannissa.


title: Elena Satine

text: Yhdysvalloissa Satine teki ensimmäisen televisioroolinsa rikossarjassa "Todistettavasti syyllinen". Sen jälkeen hän esiintyi muun muassa sarjoissa "Gemini Division", "Melrose Place" ja "Smallville". Vuonna 2010 Satine näytteli Agatha Christien romaaniin "Idän pikajunan arvoitus" perustuvassa Hercule Poirot -televisiosarjan jaksossa. Kahden vuoden ajan hänellä oli päärooli televisiosarjassa "Magic City".


title: Elena Satine

text: Keväällä 2014 Satine esiintyi ABC-kanavan "S.H.I.E.L.D. Agenteissa" asgardilaisena Lorelei-lumoojattarena, minkä jälkeen hän sai roolin Louise Ellisinä saman kanavan draamasarjasta "Kosto". Hänet kiinnitettiin sarjan vakinäyttelijäksi tammikuussa 2015, mutta sarja päättyi jo samana keväänä.


title: Länsväg 277

text: Länsväg 277 on tie, joka kulkee Tukholman Roslagstullista Gärdetin kautta Lidingön Gåshagaan. Tien pituus on 13,6 kilometriä.


title: Länsväg 277

text: Matkallaan tie ylittää yhden Ruotsin pisimmistä silloista, Uuden Lidingön sillan ja menee sekä sen että Lidingön läpi samansuuntaisesti yhdessä Lidingöbananin kanssa. Tiellä on yhteistä linjausta Eurooppatien 20 kanssa Roslagstullista Ropsteniin, Tegeluddsvägenin liittymään asti. Siellä E20 erkaantuu Frihamneniin, josta lähtevät Tallinnaan ja Suomeen menevät laivat.


title: Länsväg 277

text: Roslagstullista Tukholman Stadionille tie kulkee nimellä "Valhallavägen". Tällä osuudella on molempiin suuntiin vähintään kaksi kaistaa. Tätä osuutta tiestä ei ole kuitenkaan numeroitu. Sieltä alkaa Lidingövägen joka on nelikaistainen tie aina Lidingöbronin toiseen päähän asti. Silta itsessään on kuusikaistainen.


title: Länsväg 277

text: Lidingöbronin jälkeen tien nimeksi vaihtuu "Södra Kungsvägen" joka vaihtuu vielä Högbergassa "Gåshagaledeniksi". "Länsväg 277" on Tukholman ensimmäinen nelikaistainen ohikulkutie keskikaiteella ja eritasoliittymillä.


title: Ardilleux

text: Ardilleux on Ranskan kunta Deux-Sèvresin departementissa Poitou-Charentesin hallintoalueella. 10,3 neliökilometrin laajuisessa kunnassa oli vuoden 2012 väestönlaskennassa 168 asukasta. Suurimmillaan 1830-luvulla asukkaita on ollut noin 300.


title: Sarjatulta!

text: Sarjatulta! Sota-ajan suomalaiset pilapiirrokset ja sarjakuvat on Ville Hännisen ja Jussi Karjalaisen kirja suomalaisista talvi- ja jatkosodan pilapiirroksista. Teoksen julkaisi Jalava vuonna 2014.


title: Ardin

text: Ardin on Ranskan kunta Deux-Sèvresin departementissa Poitou-Charentesin hallintoalueella. Noin 30 neliökilometrin laajuisessa kunnassa oli vuoden 2012 väestönlaskennassa 1 242 asukasta.


title: Lähemmäksi kuin lähelle

text: Lähemmäksi kuin lähelle: kertomus toisesta ihmisestä on Jari Ehrnroothin vuonna 2007 ilmestynyt rakkausaiheinen proosateos, jonka kustansi Kirjapaja.


title: Ranskan tiede

text: Ranskan tiede: kuuluisia kouluja ja instituutioita on Osmo Pekosen kirja, joka esittelee Ranskan yliopistokulttuuria. Teos ilmestyi vuonna 1995 Art Housen tiedekirjasarjassa.


title: Argentonnay

text: Argentonnay on kunta läntisessä Ranskassa Deux-Sèvresn departementissa Akvitania-Limousin-Poitou-Charentesin alueella.


title: Argentonnay

text: Kunta muodostettiin 1. tammikuuta 2016 kun kuusi kuntaa Argenton-les-Vallées, Le Breuil-sous-Argenton, La Chapelle-Gaudin, La Coudre, Moutiers-sous-Argenton ja Ulcot yhdistyivät.


title: Argentonnay

text: Argenton-les-Vallées'n entinen kunta muodostettiin syyskuussa 2006 liittämällä yhteen kunnat Argenton-Château, Boësse ja Sanzay.


title: Sika vai Sokrates

text: Sika vai Sokrates: kirjoituksia kaipauksesta, kirkosta ja karaokesta on Torsti Lehtisen vuonna 2009 ilmestynyt kirjoituskokoelma, jonka julkaisi Minerva.


title: Viktor Dalbo

text: Viktor Gabriel Dalbo (24. elokuuta 1883 Pirttikylä – 8. maaliskuuta 1957) oli suomalainen kuvataiteilija ja näyttelijä.


title: Viktor Dalbo

text: Viktor Dalbon vanhemmat olivat liikemies Johan Dalbo ja Maria Snell. Dalbo suoritti Uudenkaupungin seminaarin ja opiskeli maalausta Taideyhdistyksen Piirustuskoulussa Ateneumissa. Lisäksi hän kävi Ruotsalaisen Teatterin oppilaskoulua Helsingissä. Dalbo työskenteli näyttelijänä Helsingin Ruotsalaisessa Teatterissa 1907–1910 ja Svenska Inhemska Teaternissa Turussa 1911–1913. Kuvataiteilijana hän debytoi Helsingissä vuonna 1910.


title: Viktor Dalbo

text: Dalbon maisema-aiheisille tauluille on tyypillistä värin ja muodon ekspressiivisyys; hänen teoksistaan mainittakoon "Syysmetsä" (1950). Dalbon ateljee sijaitsee Pirttikylän kotiseutumuseon alueella. Teatterissa Dalbon näyttämötehtäviä olivat muun muassa Tolari (näytelmässä "Stockflötarna") ja Karenin ("Anna Karenina").


title: Lööppikirja

text: Lööppikirja on Peter von Baghin ja Markku Kosken kirja suomalaisten iltapäivälehtien lööpeistä. Teoksen julkaisi Like vuonna 2000.


title: Ingo (huoltoasema)

text: Ingo on huoltoasemaketju, joka on osa Statoil Fuel & Retail ASA:ta joka taas on osa kanadalaista Alimentation Couche-Tardia. Ingo lanseerasi tuotemerkkinsä Ruotsissa ja Tanskassa 7. huhtikuuta 2014. Sillä korvattiin kaikki Ruotsin ja Tanskan entiset Jet-huoltoasemat.


title: Uinuvien kirjojen labyrintti

text: Uinuvien kirjojen labyrintti: romaani Zamoniasta () on Walter Moersin vuonna 2011 ilmestynyt nuorten fantasiaromaani. Marja Kyrön suomennos ilmestyi vuonna 2014 Otavan kustantamana.


title: Church of God (Anderson)

text: Church of God () on Yhdysvalloista käsin toimiva kristillinen yhteisö, joka oman katsomuksensa mukaan ei ole erillinen kirkko vaan kaikkien kristittyjen parissa toimiva uudistusliike. Sen katsotaan olevan niin sanottu pyhityskirkko, joka korostaa kääntymisen jälkeen tapahtuvaa ihmisen synnillisestä elämästä vapauttavaa uskonnollista kokemusta. Sen päämaja on Andersonin kaupungissa Indianan osavaltiossa. Sillä ei ole historiallista yhteyttä muihin Yhdysvalloissa toimiviin Church of God -nimisiin kirkkoihin.


title: Church of God (Anderson)

text: Church of Godin opin mukaan kirkko muodostuu kaikkien kristittyjen yhteisöstä eikä voi rajoittua mihinkään tiettyyn organisaatioon. Yhteisö kutsuu itseään kirkoksi vain käytännöllisistä syistä. Church of Godin perusti pastori Daniel Sidney Warner, joka yhdessä viiden muun miehen kanssa erosi vuonna 1881 General Eldership of the Churches of God in North America -nimisestä kirkosta. Church of Godin tarkoitus oli tavoittaa alkukristillisyyttä vastannut tilanne, jossa organisaatiot eivät rajoittaneet uskovien yhteisöä. Teologisissa kysymyksissä Warner seuraajineen oli lähellä John Wesleyn varhaista metodismia. Church of God kielsi pitkään jäseniltään alkoholin käytön, tupakanpolton ja ”maallisiin huveihin” osallistumisen.


title: Church of God (Anderson)

text: Church of Godilla on oman ilmoituksensa mukaan yli 7 300 seurakuntaa ja 875 000 jäsentä 89 eri maassa. Yhdysvalloissa ja Kanadassa seurakuntia on noin 2 300 ja jäseniä noin 250 000. Kirkon pappiskokous pidetään kerran vuodessa Andersonissa.


title: Elämän ja kuoleman salaisuudet

text: Elämän ja kuoleman salaisuudet () on Rebecca Alexanderin vuonna 2013 ilmestynyt romaani. Teos ilmestyi suomeksi vuonna 2014 Liken kustantamana.


title: Marosin luolamaalaukset

text: Marosin luolamaalaukset ovat paleoliittisella kivikaudella maalattuja luolamaalauksia, jotka esittävät esimerkiksi suuria eläimiä ja käsien kuvia. Kuviot on ajoitettu vanhemmiksi kuin 35000 vuotta sitten. Marosin luolat sijaitsevat Indonesiassa Sulawesin saarilla.


title: Minä ja Aku Ankka

text: Minä ja Aku Ankka: suomalaisten suosikkitarinat on Sanoma Magazines Finlandin vuonna 2011 julkaisema sarjakuva-albumi, johon kaksitoista suomalaista julkisuuden henkilöä on valinnut Disneyn sarjakuvista oman suosikkitarinansa.


title: Bo Palmgren

text: Bo Gustaf Palmgren (31. heinäkuuta 1909 Porvoo – 4. toukokuuta 1973 Helsinki) oli Helsingin yliopiston rikos- ja prosessioikeuden professori.


title: Bo Palmgren

text: Palmgrenin vanhemmat olivat varatuomari John Palmgren ja Ingrid Maria Ahlman. Hän tuli ylioppilaaksi 1926 ja luki isoisäänsä, isäänsä ja vanhempaa veljeään Gunnar Palmgrenia seuraten lakimieheksi. Ylemmän oikeustutkinnon hän suoritti 1931 ja heti sen jälkeen lainopin kandidaatin tutkinnon. Tohtoriksi Palmgren väitteli 1936 konkurssioikeuden alalta, mutta kiinnostui sitten rikos- ja prosessioikeudesta ja julkaisi kolme vuotta myöhemmin teoksen "Målsägandens åtalsrätt". Åbo Akademin dosentti Palmgrenista tuli 1939 ja Helsingin yliopiston dosentti 1942. Siellä hän teki sittemmin elämäntyönsä, rikos- ja prosessioikeuden ruotsinkielisenä professorina 1946-1972. Hänet tunnettiin liberaalina ja humaanina opettajana. Hänen Veli Merikosken kanssa sotasyyllisyysoikeudenkäyntiiin liittyvä sotasyyllisyyslakia koskeva kriittinen näkemyksensä herätti aikanaan huomiota. Palmgren toimi yliopiston vararehtorina ja Nylands Nationin inspehtorina ja osallistui aktiivisesti lakimiesten järjestötoimintaan. Hän toimi myös urheilua ja liikuntaa edistävissä yhdistyksissä ja Suomenruotsalaiset kansankäräjät -järjestössä.


title: Bo Palmgren

text: Palmgrenin puoliso vuodesta 1939 oli Edith Eva Louise Reuterskiöld (s. 1916).


title: Suomen euroviisukarsinta 1961

text: Suomen euroviisukarsinta 1961 oli kilpailu, jossa etsittiin Suomen kaikkien aikojen ensimmäistä edustajaa Eurovision laulukilpailuihin. Eurovision laulukilpailu televisioitiin Suomessa ensimmäistä kertaa vuonna 1960, minkä jälkeen monet suomalaiset halusivat Suomen kilpailuun mukaan, erityisesti siksi, että kaikki muut Pohjoismaat (vasta vuonna 1986 debytoinutta Islantia lukuun ottamatta) olivat jo mukana. Niinpä loppuvuodesta 1960 Yleisradio julisti avoimen sävellyskilpailun Suomen edustuskappaleen etsimiseksi.


title: Suomen euroviisukarsinta 1961

text: Kyseessä oli pelkkä sävellyskilpailu, sillä Yleisradiolle tuli lähettää pelkät nuotit, sanoista, sovituksesta ja esittäjästä päätettäisiin Yleisradiossa. Kilpailuun saapui määräaikaan mennessä 280 sävelmää. Näistä kahdeksan valittiin kilpailuun, ja ne hiottiin lopulliseen muotoonsa. Neljä suomalaista tuon ajan iskelmälaulajaa, Laila Kinnunen, Ritva Mustonen, Brita Koivunen ja Kai Lind esittivät kukin niistä kaksi ja kappalepareja soitettiin radiossa ja television viritysmusiikkina tammikuussa 1961. Jokaiselta solistilta valittiin yleisöäänestyksellä parempi karsinnan finaaliin.


title: Suomen euroviisukarsinta 1961

text: Finaali pidettiin Helsingin Työväenopistolla sunnuntaina 12. helmikuuta kello 21.00. Tuntemattomasta syystä Brita Koivunen jäi pois finaalista ja hänen finalistikappaleensa esitti Christina Hellman. Yhdeksänhenkiseen musiikin ammattilaisista koottuun raatiin kuuluivat Per-Erik Förars, George de Godzinsky, Cay Idström, Jussi Koskiluoma, Erkki Melakoski, Jorma Panula, Liisa Tuomi, Ville Zilliacus sekä myös televisiolähetyksen juontajana toiminut Aarno Walli. George de Godzinsky toimi myös kapellimestarina finaalissa.


title: Suomen euroviisukarsinta 1961

text: Lautakunta tuli lopulta siihen tulokseen, että ei saisi karsinnan voittajaa valittua kilpailuiltana. Niinpä karsinnan voittaja julkistettiin vasta seuraavana päivänä radiossa ja TV-uutisissa. Karsinnan voittajaksi valittiin Laila Kinnusen esittämä Valoa ikkunassa.


title: Ahvenjärvi (Sastamala)

text: Ahvenjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Ahvenjärvi (Sastamala)

text: Järven pinta-ala on 29,2 hehtaaria ja sen pituus on 1,3 kilometriä ja leveys 400 metriä. Järveen laskee suo-ojia eri suunnista. Sen luusua sijaitsee järven pohjoisrannalla, josta saa alkuunsa neljä kilometriä pitkä Raijonoja, joka laskee Kallojärveen.


title: Ahvenjärvi (Sastamala)

text: Järven rantaviiva on 3,8 kilometriä pitkä ja ranta on pääosin moreeni- ja kalliopohjaista metsämaastoa. Rannoille on rakennettu loma-asuntoja, joille kuljee tiet Vesunnista. Pohjoisosassa on kolme luotomaista saarta.


title: Ahvenjärvi (Sastamala)

text: Vuoden 1855−56 Kalmbergin kartastossa järven nimi kirjoitettiin "Ahvenusjärvi".


title: Seppo Vuokko

text: Seppo Vuokko (s. 1946) on suomalainen filosofian maisteri, kasvitieteilijä ja luontotoimittaja. Hän kuului radion Luontoilta-ohjelman alkuperäiseen asiantuntijaraatiin, joka vastasi kansalaisten kysymyksiin 32 vuoden ajan, vuoteen 2007 asti.


title: Seppo Vuokko

text: Vuonna 2015 Vuokko sai Vuoden metsäteko-elämäntyöpalkinnon Metsänhoitajaliitolta ja vuonna 2017 Lauri Jäntin säätiön kunniamaininnan kirjastaan "Latva pilviä piirtää". Hän asuu Savitaipaleella.


title: Argenton-l’Église

text: Argenton-l’Église on Ranskan kunta Deux-Sèvresin departementissa Poitou-Charentesin hallintoalueella. Noin 26 neliökilometrin laajuisessa kunnassa oli vuoden 2012 väestönlaskennassa 1 632 asukasta.


title: Argenton-l’Église

text: Argenton-l’Églisen naapurikunnat ovat idässä Saint-Martin-de-Sanzay, kaakossa Sainte-Verge, etelässä Sainte-Radégonde, lounaassa Mauzé-Thouarsais, lännessä Bouillé-Saint-Paul ja luoteessa Bouillé-Loretz.


title: Argenton-l’Église

text:
Kuntaan kuuluu Argenton-l’Églisen kylän lisäksi Taizonin kylä.
Kunnan läpi kulkee Argenton-joki.


title: Asnières-en-Poitou

text: Asnières-en-Poitou on Ranskan kunta Deux-Sèvresin departementissa Poitou-Charentesin hallintoalueella. 19 neliökilometrin laajuisessa kunnassa oli vuoden 2012 väestönlaskennassa 183 asukasta.


title: Hikijärvi

text: Hikijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Hikijärvi

text: Järven pinta-ala on 7,6 hehtaaria ja sen pituus on 950 metriä ja leveys 200 metriä. Järveen laskee yksi metsäoja ja sen luusua sijaitsee järven kaakkoisrannalla, josta saa alkuunsa kolme kilometriä pitkä laskuoja Kirkkojärveen.


title: Hikijärvi

text: Järven rantaviiva on 2,2 kilometriä pitkä ja ranta on pääosin moreeni- ja kalliopohjaista metsämaastoa. Rannoille on rakennettu lukiosia loma-asuntoja.


title: Veteraanipäivä (Yhdysvallat)

text: Veteraanipäivä () on Yhdysvalloissa sotaveteraanien muistoksi vuosittain 11. marraskuuta vietettävä kansallinen juhlapäivä. Päivän ajankohta tulee ensimmäisen maailmansodan päättymispäivästä 11. marraskuuta 1918. Samana päivänä vietetään vastaavia juhla- tai muistopäiviä lukuisissa muissakin maissa, esimerkiksi Brittiläisen kansainyhteisön maissa nimellä Remembrance Day. Veteraanipäivän ohella Yhdysvalloissa vietetään kaatuneitten muistopäivää eli Memorial Dayta toukokuun viimeisenä maanantaina. Veteraanipäivä on tarkoitettu erityisesti elossa olevien veteraanien kunnioittamiseksi.


title: Veteraanipäivä (Yhdysvallat)

text: Veteraanipäivää on vietetty Yhdysvalloissa vuodesta 1919. Vuoden 1921 veteraanipäivänä Arlingtonin sotilashautausmaalle Washingtoniin haudattiin tuntemattoman sotilaan jäännökset. Virallisesti 11. marraskuuta julistettiin Yhdysvalloissa kansalliseksi juhlapyhäksi vuonna 1938. Päivä tunnettiin nimellä "Armistice Day" (Aselevon päivä) vuoteen 1954, jolloin nimi muutettiin veteraanipäiväksi, jotta se viittaisi kaikkiin Yhdysvaltojen käymiin sotiin osallistuneisiin eikä pelkästään ensimmäisen maailmansodan veteraaneihin. Virallinen veteraanipäivän seremonia järjestetään joka vuosi Arlingtonissa tuntemattomien haudalla.


title: Veteraanipäivä (Yhdysvallat)

text: Päivän nimi kirjoitetaan usein muodossa "Veteran’s Day" (”Veteraanin päivä”) tai "Veterans’ Day" (”Veteraanien päivä”), mutta Yhdysvaltain viranomaisten mukaan "Veterans Day" (”Veteraanit-päivä”) on virallinen kirjoitusasu.


title: Ida Bois

text: Ida Karoliina Bois (s. 7. kesäkuuta 1988) on suomalainen laulaja, säveltäjä ja sanoittaja. Hän on julkaissut neljä täyspitkää abumia.


title: Ida Bois

text: Bois oli mukana kevään 2015 Uuden Musiikin Kilpailussa EDM-kappaleella ”Kumbaya”. Hän ei kuitenkaan päässyt ensimmäisestä livekarsinnasta finaaliin.


title: Ida Bois

text: Ida Bois tunnettiin myös skeittaajana tyttönimellään Valkoniemi, ja hänen sponsorinaan toimi kansainvälinen Nikita Clothing.


title: ”Et muuten tätäkään usko...”

text: ”Et muuten tätäkään usko...”: Ville Haapasalon 2000-luku Venäjällä on vuonna 2014 julkaistu haastattelukirja näyttelijä Ville Haapasalosta. Haastattelija on Kauko Röyhkä ja valokuvaaja Juha Metso. Teos on jatkoa kirjalle "”Et kuitenkaan usko...”: Ville Haapasalon varhaisvuodet Venäjällä".


title: Assais-les-Jumeaux

text: Assais-les-Jumeaux on Ranskan kunta Deux-Sèvresin departementissa Poitou-Charentesin hallintoalueella. 52 neliökilometrin laajuisessa kunnassa oli vuoden 2012 väestönlaskennassa 778 asukasta.


title: Suomen euroviisukarsinta 1962

text: Suomen euroviisukarsinta 1962 oli kilpailu, jossa valittiin Suomen edustaja vuoden 1962 Eurovision laulukilpailuun. Kilpailu järjestettiin edellisvuoden tavoin avoimena sävellyskilpailuna, mutta tällä kertaa Yleisradiolle tuli lähettää myös kappaleen sanat sekä pianosovitus. Kilpailuun lähetettiin 170 sävellystä. Näistä kahdeksan parasta valittiin karsinnan semifinaaliin, jossa jokaiselle kappaleelle valittiin esittäjä. Semifinaali lähetettiin televisiossa 20. tammikuuta ja radiossa 24. tammikuuta, minkä jälkeen postikorttiäänestäjät äänestivät neljä parasta karsinnan finaaliin.


title: Suomen euroviisukarsinta 1962

text: 15. helmikuuta pidetyssä finaalissa jokaisen kappaleen esitti kaksi eri esittäjää. Tämän tarkoitus oli vähentää solistin vaikutusta ja keskittyä itse kappaleseen. Finaali lähetettiin Suomen television studiosta 1 suorana Pohjoisvisio-lähetyksenä kello 21.30 alkaen, joten finaali televisioitiin myös muissa Pohjoismaissa, ja juontaja Aarno Walli juonsi kilpailun sekä suomeksi että ruotsiksi. Finaalin tuloksesta päättivät kymmenessä Suomen kaupungissa kokoontuneet kymmenhenkiset raadit. Kapellimestarina toimi George de Godzinsky.


title: Suomen euroviisukarsinta 1962

text: Toivo Kärjen säveltämää "Sitä rakkaus on" -kappaletta lukuun ottamatta kappaleiden tekijät eivät ole tiedossa.


title: Tauno Palva

text: Tauno Kalevi Palva (s. 17. lokakuuta 1925 Hyvinkää) on Helsingin yliopiston korva-, nenä- ja kurkkutautien professori emeritus.


title: Tauno Palva

text: Palvan vanhemmat olivat maanviljelijä Akseli Emil Palva ja emäntä Olga Palander. Koulunsa Palva kävi Hyvinkäällä, ylioppilaaksi hän tuli HYvinkään yhteiskoulusta 1944. Palva valmistui Helsingin yliopistosta lääketieteen kandidaatiksi 1947. Lääketieteen lisensiaatti hänestä tuli Turun yliopistosta 1950 ja tohtoriksi hän väitteli siellä 1952.


title: Tauno Palva

text: Palva työskenteli Turun yliopistollisen keskussairaalan korvaklinikalla vuoteen 1963, jolloin hänet nimitettiin Oulun yliopiston ensimmäiseksi vakinaiseksi lääketieteen professoriksi. Tiedekuntansa dekaanina Palva toimi 1964-1965 ja yliopiston vararehtorina 1965-1968. Vuonna 1974 hänet valittiin Helsingin yliopiston korva-, nenä- ja kurkkutautien professoriksi, missä tehtävässä hän toimi eläkkeelle jäämiseensä saakka, vuoteen 1990. Palva on erikoistunut audiologiaan ja sisäkorvan sairauksiin, mutta tutkinut myös keskikorvan anatomiaa ja patologiaa. Sisäkorvaproteesien käyttö aloitettiin hänen johdollaan, samoin kuin sovellettiin mikrokirurgiaa korvaleikkauksiin. Palva on kansainvälisesti tunnettu ja tunnustettu tutkija, joka on saanut useita palkintoja, kuten Pohjolan ja Suomi-yhtiön lääketieteen palkinnon, joka myönnettiin hänelle 1989.


title: Tauno Palva

text: Palvan veli oli sähkötekniikan professori ja VTT:n tutkimusjohtaja Veikko Palva. Palvan puoliso vuodesta 1951 on Vuokko Annikki Väisälä (s. 1928), professori Yrjö Väisälän tytär.


title: Aubigné (Deux-Sèvres)

text: Aubigné on Ranskan kunta Deux-Sèvresin departementissa Poitou-Charentesin hallintoalueella. 29 neliökilometrin laajuisessa kunnassa oli vuoden 2012 väestönlaskennassa 210 asukasta.


title: Aubigné (Deux-Sèvres)

text: Aubignén kylä sijaitsee Aulnaysta Chef-Boutonneen ja Aigrestä Brioux-sur-Boutonneen johtavien teiden risteyksessä.


title: Huhtasuon kirkko

text: Huhtasuon kirkko oli Jyväskylän Huhtasuon kaupunginosassa sijainnut, vuonna 1986 valmistunut evankelis-luterilainen kirkko. Kirkon suunnitteli arkkitehti Jari Kuorelahden johtama oululaisten arkkitehtiopiskelijoiden ryhmä. Kirkon vihki käyttöön piispa Yrjö Sariola 1. adventtisunnuntaina vuonna 1986.


title: Huhtasuon kirkko

text: Kirkkorakennus suljettiin ja toiminta siellä lopetettiin maaliskuun lopulla 2017 sisäilmaongelmien vuoksi. Alueseurakunta siirtyi järjestämään jumalanpalveluksia läheisessä seurakuntatila Huhtakodissa. Seurakuntatilassa voidaan järjestää myös muistotilaisuuksia; verraten lähellä sijaitsee Mäntykankaan hautausmaa.


title: Aubigny (Deux-Sèvres)

text: Aubigny on Ranskan kunta Deux-Sèvresin departementissa Poitou-Charentesin hallintoalueella. 12 neliökilometrin laajuisessa kunnassa oli vuoden 2012 väestönlaskennassa 175 asukasta. Suurimmillaan 1890-luvulla kunnassa asui noin 500 ihmistä.


title: Eddie Lovett

text: Eddie Jermoni Lovett (s. 25. kesäkuuta 1992 Miami, Florida, Yhdysvallat) on yhdysvaltalaissyntyinen yhdysvaltainneitsytsaarelainen aitajuoksija, joka kilpailee 110 metrin aitajuoksussa. Lovettin ennätys on vuonna 2015 Costa Rican San Joséssa juostu 13,31. Se on myös Yhdysvaltain Neitsytsaarten ennätys. 60 metrin aitajuoksun hän on juossut hallissa aikaan 7,50 (2013).


title: Eddie Lovett

text: Lovett voitti kultaa vuoden 2013 kesäuniversiadeista 110 metrin aidoista Kazanista. Hänen finaalissa juoksemansa aika 13,43 oli Yhdysvaltain Neitsytsaarten ennätys. Vuonna 2013 Lovett kilpaili MM-kilpailuissa Moskovassa, jossa hän jäi alkueriin ajalla 13,52. Hän karsiutui 110 metrin aitajuoksun alkuerissä myös MM-kilpailuissa 2015 ja olympialaisissa 2016 sekä välierissä MM-kilpailuissa 2017. Sisäratojen MM-kilpailuissa hän sijoittui 60 metrin aitajuoksussa seitsemänneksi 2016.


title: Eddie Lovett

text: Lovett sai Yhdysvaltain Neitsytsaarten edustusoikeuden 6. heinäkuuta 2013. Yhdysvaltojen väreissä hän kilpaili muun muassa vuoden 2011 alle 20-vuotiaiden Pan-Amerikan-mestaruuskilpailuissa Miramarissa, jossa hän voitti kultaa 110 metrin aidoista.


title: Augé (Deux-Sèvres)

text: Augé on Ranskan kunta Deux-Sèvresin departementissa Poitou-Charentesin hallintoalueella. 23,3 neliökilometrin laajuisessa kunnassa oli vuoden 2012 väestönlaskennassa 934 asukasta. Enimmillään 1800-luvun lopulla kunnassa on ollut yli 1 500 asukasta.


title: Esa Terävä

text: Esa Terävä (s. 8. marraskuuta 1987 Helsinki) on suomalainen jalkapalloilija, joka edustaa Veikkausliigassa pelaavaa HIFK Fotbollia. Pelipaikaltaan hän on keskikenttäpelaaja. Terävä toimii myös yhtenä joukkueen kapteeneista.


title: Esa Terävä

text: Terävä on Pallokerho-35:n kasvatti. Hän debytoi seuran edustusjoukkueessa jo kaudella 2004, mutta esiintyi vain harvakseltaan seuraavien kolmen kauden aikana. Vuonna 2008 Terävä edusti HIFK:ta Kakkosessa. Tammikuussa 2009 hän siirtyi Ykkösessä tuolloin pelanneeseen Atlantis FC:hen. Terävä ehti pelata Atlantiksessa vain kahdeksan ottelua ennen siirtymistään samassa sarjassa pelanneeseen PK-35 Vantaaseen heinäkuussa 2009. Terävä pelasi PK-35:n paidassa neljä kautta Ykkösessä. Otteluita vantaalaisseurassa kertyi 75, joissa syntyi 15 maalia.


title: Esa Terävä

text: Tammikuussa 2013 Terävä palasi tuolloin Kakkosessa pelanneen HIFK:n riveihin. Ensimmäisellä kaudellaan hän oli mukana nostamassa joukkuetta sarjaporrasta ylemmäs Ykköseen. Kaudella 2014 Terävä oli avainroolissa, kun HIFK voitti sarjan viimeisellä kierroksella ja nousi sensaatiomaisesti Veikkausliigaan. Vuoden lopussa hän solmi HIFK:n kanssa yksivuotisen jatkosopimuksen. Terävä debytoi Veikkausliigassa huhtikuussa 2015 IFK Mariehamnia vastaan. Hän teki ottelussa uransa ensimmäisen ja samalla myös HIFK Fotbollin ensimmäisen veikkausliigamaalin.


title: Esa Terävä

text: Terävä opiskelee jalkapalloilun ohella luokanopettajaksi Helsingin yliopistossa.


title: Lioni

text: Lioni on kunta Italiassa Campanian alueella Avellinon maakunnassa.


title: Lioni

text: Alueella asuneet samnilaiset rakensivat vuoren rinteille kyklooppimuureja, joiden suojaan he kiipesivät pakoon roomalaisten piirityksiä. Ensimmäisen kerran Lioni mainitaan kirjallisesti vuodelta 883 peräisin olevassa lahjakirjassa.


title: Lioni

text: Lioni oli yksi pahiten vuonna 1980 Irpinian maanjäristyksestä kärsineitä kuntia. Kunnassa menehtyi järistyksessä 228 henkilöä. Lukuisten talojen lisäksi myös S. Maria Assuntan kirkko tuhoutui osittain järistyksessä.


title: Availles-Thouarsais

text: Availles-Thouarsais on Ranskan kunta Deux-Sèvresin departementissa Poitou-Charentesin hallintoalueella. Vajaan 11 neliökilometrin laajuisessa kunnassa oli vuoden 2012 väestönlaskennassa 203 asukasta. Kunnan läpi kulkee Loiren sivujoki Thouet.


title: Avon (Deux-Sèvres)

text: Avon on Ranskan kunta Deux-Sèvresin departementissa Poitou-Charentesin hallintoalueella. 12,5 neliökilometrin laajuisessa kunnassa oli vuoden 2012 väestönlaskennassa 75 asukasta.


title: Azay-sur-Thouet

text: Azay-sur-Thouet on Ranskan kunta Deux-Sèvresin departementissa Poitou-Charentesin hallintoalueella. 20,2 neliökilometrin laajuisessa kunnassa oli vuoden 2012 väestönlaskennassa 1 129 asukasta.


title: Azay-sur-Thouet

text: Azay-sur-Thouet sijaitsee 9 kilometriä länteen Parthenayn kaupungista.


title: Perusta ja ylärakenne

text: Perusta ja ylärakenne, tavallisemmin perusta ja päällysrakenne ovat marxilaisen historiallisen materialismin kaksi keskeistä yhteiskuntaan ja tuotantotapaan liittyvää käsitettä ihmiskunnan kulloisessakin historiallisessa tilanteessa. Perusta käsittää tuotantovoimat ja tuotantosuhteet, eli työnantajien ja työntekijän väliset työehdot, teknisen työnjaon sekä omistussuhteet, joihin ihmiset sijoittuvat tuottamaan välttämättömyystarvikkeita ja mukavuuksia. Nämä suhteet määrittävät yhteiskunnan muita suhteita ja ideoita, jotka on kuvattu sen ylärakenteessa. Yhteiskunnan ylärakenne sisältää sen kulttuurin, instituutiot, poliittiset valtarakenteet, roolit, rituaalit, ja valtion. Perusta määrittää (olosuhteet) ylärakenteen, mutta niiden suhde ei kuitenkaan ole ehdottoman kausaalinen, koska myös ylärakenne vaikuttaa usein perustaan. Perustan vaikutus on kuitenkin vallitsevana. Perinteisessä marxismissa perusta määrittää ylärakenteen yksisuuntaisella suhteella. Marxilaisen ajattelun kehittyneemmissä muodoissa ja muunnelmissa niiden suhde ei ole kuitenkaan ehdottoman yksisuuntainen. Jotkut teoriat väittävät, että aivan kuten perusta vaikuttaa ylärakenteeseen, myös ylärakenne vaikuttaa perustaan.


title: Perusta ja ylärakenne

text: On huomioitavaa, että joissakin ei-germaanisissa kielissä tämä käsite on käännetty "infrastruktuuriksi ja superstruktuuriksi (ylärakenteeksi)", mikä voi johtaa harhaan. ”Perustalla” on vain epämääräistä käsitteellistä sukulaisuutta sanan ”infrastruktuuri” englanninkieliselle käännökselle.


title: Perusta ja ylärakenne

text: Alexis de Tocquevillen havaintoihin perustuen Marx tunnisti kansalaisyhteiskunnan taloudelliseksi perustaksi ja poliittisen yhteiskunnan poliittiseksi ylärakenteeksi. Marx esitti olennaiset edellytykset perusta-ylärakenne -konseptille hänen "Kansantaloustieteen arvostelua" -kirjansa (1859) esipuheessa:


title: Perusta ja ylärakenne

text: Marxin "perusta määrittelee ylärakenteen" -aksiooma vaatii kuitenkin tiettyjä edellytyksiä:


title: Perusta ja ylärakenne

text: Marxilaisen koulukunnan edustajat ovat soveltaneet Marxin teoriaa perustasta ja ylärakenteesta sosiologiassa, antropologiassa ja psykologiassa. Näillä eri tieteenaloilla perustan ja ylärakenteen suhde sekä näiden luokkien sisältö voivat olla erilaisia.


title: Perusta ja ylärakenne

text: Varhainen sosiologi Max Weber piti strukturalistista mallia parempana kuin perustan ja ylärakenteen yhteiskuntamallia. Hän esitti, että perusta ja ylärakenne vaikuttavat toisiinsa vastavuoroisesti, eli taloudellinen rationaalisuus eikä normatiiviset ideat hallitse yhteiskuntaa. East Elbia -tutkimuksensa yhteenvetona hän toteaa, että vastoin hänen käsitystään perusta ja ylärakenne -mallista, hän totesi molempien olevan vastavuoroisessa suhteessa toisiinsa.


title: Perusta ja ylärakenne

text: Italialainen poliittinen filosofi Antonio Gramsci jakoi Marxin ylärakenteen kahteen osaan: poliittiseen yhteiskuntaan ja kansalaisyhteiskuntaan. Poliittinen yhteiskunta koostuu yhteiskunnan järjestäytyneestä voimasta (kuten poliisi ja armeija). Kansalaisyhteiskunta viittaa yhteiskunnan konsensusta luoviin elementteihin, jotka edistävät hegemoniaa. Molemmat yhteiskunnan elementit ovat kuitenkin tietoisia perustan arvoista, palvellen ja valvoen näiden arvojen vahvistamista yhteiskunnassa.


title: Perusta ja ylärakenne

text: Marxilais-freudilaisen Wilhelm Reichin ”seksitaloutena” tunnettu oppihaara on yritys ymmärtää perustan ja ylärakenteen poikkeamia, jotka tapahtuivat maailmanlaajuisen talouskriisin aikana vuosina 1929–1933. Ymmärtääkseen ilmiötä, Reich uudelleenkategorioi sosiaalisen ideologian osaksi perustaa, ei ylärakennetta. Tässä uudessa luokittelussa sosiaalinen ideologia ja sosiaalipsykologia on materiaalinen prosessi, joka pitää itseään yllä. Samalla tavalla taloudellisten järjestelmien perusta ylläpitää itseään. Reich keskittyi seksuaalisen sorron rooliin patriarkaalisessa perhesysteemissä keinona ymmärtää miten fasismin massakannatus voisi syntyä yhteiskunnassa.


title: Perusta ja ylärakenne

text:
Nykyajan marxilaiset tulkinnat, kuten kriittinen teoria, kritisoivat käsitystä perustan ja ylärakenteen vuorovaikutuksesta, tutkien miten ne vaikuttavat ja määrittävät toisiaan. Esimerkiksi Raymond Williams kritisoi löysiä ja popularisoituja tapoja käyttää perustaa ja ylärakennetta erillisinä entiteetteinä, mikä hänen mukaansa ei ollut Marxin ja Engelsin tavoite:
John Plamenatz tekee kaksi vastaväitettä koskien perustan ja ylärakenteen selkeätä erottamista. Ensinnäkin talouden rakenne on riippumaton tuotannosta monissa tapauksissa, joissa tuotantosuhteilla tai omistussuhteilla on myös vahva vaikutus tuotantoon. Toiseksi, tuotantosuhteet voidaan määritellä vain normatiivisilla ehtoilla. Tästä seuraa, että sosiaalinen elämä ja ihmisyyden moraali ei voi olla todella erotettu, koska molemmat määritellään normatiivisessa mielessä.


title: Perusta ja ylärakenne

text: Perustan ja ylärakenteen teoriaa kritisoidaan siitä, että omistussuhteet (oletettavasti osa perustaa ja historiaa liikkeellepanevaa voimaa) tosiasiallisesti määritellään oikeudellisilla suhteilla, eli ylärakenteen osalla. Teorian puolustajat väittävät, että Marx uskoi omistussuhteiden ja tuotannon sosiaalisten suhteiden olevan kaksi erillistä entiteettiä.


title: Perusta ja ylärakenne

text: Colin Jenkins kritisoi kapitalistisen valtion roolia uusliberalismin aikakaudella käyttäen perustan ja ylärakenteen teoriaa sekä Níkos Poulantzásin työtä. Erityisesti koskien kehitystä Yhdysvalloissa tällä aikakaudella (karkeasti 1980–2015). Jenkins korostaa ympäristöä, jossa poliittiset puolueet ja poliittinen järjestelmä itsessään ovat luonnostaan suunniteltu suojaamaan kapitalismin taloudellista perustaa. Näin tehdessään siitä on tullut "yhä keskitetympi, koordinoidumpi ja synkronoidumpi menneen puolen vuosisadan aikana." Jenkinsin mukaan tämä on johtanut "korporaatio-fasistiseen olotilaan", joka on haastaa tätä hauraan suhteen tasapainoa. Hänen analyysinsä käsittelee erityisesti molempien suurten puolueiden, Demokraattien ja Republikaanien, roolia Yhdysvalloissa:


title: Perusta ja ylärakenne

text: ""Tuo muistuttaa meitä John Deweyn väittestä, jonka mukaan "niin kauan kuin politiikalla suuryritykset luovat varjon yhteiskunnan ylle, varjon häivyttäminen ei muuta aiheuttajaa.” Yhdysvalloissa kahden puolueen poliittinen järjestelmä on osoittautunut erittäin tehokkaaksi tässä suhteessa. Paitsi erot sosiaalisissa asioissa kuten abortissa ja homoavioliitossa sekä sosioekonomiset kysymykset kuten työttömyysvakuutus ja julkiset tuet, molemmat osapuolet lopulta omaksuvat kapitalistien/korporatistien intressit niin, että ne molemmat palvelevat hallitsevien luokkien apureina: Republikaanipuolue edelläkävijän roolissaan työntämällä kapitalistisen mallin rajoja fasismin partaalle ja Demokraattisen puolueen rooli ohjaajana, joka tarjoaa joitakin asteita löysempää ja vieden kohti väistämätöntä siirtymistä korporaatio-fasistiseen olotilaan.'""


title: Bean Dreams

text: Bean Dreams on Kumobiuksen julkaisema ja kehittämä, joulukuussa 2014 ilmestynyt tasohyppelypeli. Peli on saatavilla ainoastaan iOS:ille. Peli on jatkoa vuonna 2011 ilmestyneelle Kumobiuksen Bean's Quest -pelille.


title: Bean Dreams

text: Bean Dreamsin ideana on päästä tasoja läpi sombreropäisellä hyppypavulla. Pelissä on 48 tasoa, joista jokainen sisältää erilaisia esteitä, kuten piikkejä, liikkuvia palikoita ja erilaisia palkkeja. Pelin idea on siis sama kuin perinteisissä tasohyppelypeleissä. Pelin pohjana on myös golfin rakenne, jossa pelihahmoa viedään ympäri maailmaa ja yritetään saavuttaa mahdollisimman hyvä tulos.


title: Bean Dreams

text: Aamulehden Pelit-osiossa Bean Dreams sai 6. tammikuuta 2015 täydet viisi tähteä arvostelijalta.